title: 911 Is a Joke

text: Single nousi Yhdysvalloissa "Billboardin" Hot Rap Singles -listan kärkeen, Hot R&B/Hip-Hop Singles Tracks -listan sijalle 15 ja Hot Dance Music/Maxi-Singles Sales -listan sijalle 26.


title: 911 Is a Joke

text: Vuonna 2009 "Washington Post" kirjoitti artikkelin Public Enemyn vierailusta kodittomien nuorten keskukseen. Jutussa viitattiin kappaleeseen, mutta ”911” kirjoitettiin virheellisesti muodossa ”9/11”, joka viittaa syyskuun 11. päivän iskuihin. Lehti julkaisi oikaisun viikon päästä.


title: Akureyrin lentoasema

text: Akureyrin lentoasema on kansainvälinen lentoasema Islannin Akureyrissä, noin kolmen kilometrin päässä kaupungin keskustasta Eyjafjörður-vuonon pohjukassa. Lentoasema avattiin vuonna 1955.


title: Akureyrin lentoasema

text: Vuonna 2015 lentoaseman kautta kulki 176 576 matkustajaa, mikä tekee siitä maan kolmanneksi vilkkaimman lentoaseman. Vuonna 2010 Eyjafjallajökullin tulivuorenpurkauksen aikana osa Islantiin suuntautuvasta lentoliikenteestä ohjattiin Akureyrin lentoasemalle.


title: Akureyrin lentoasema

text: Islannin ilmailumuseo sijaitsee lentoasemalla.


title: Raymond Massey

text: Raymond Hart Massey (30. elokuuta 1896 Toronto, Ontario, Kanada – 29. heinäkuuta 1983 Los Angeles, Kalifornia, Yhdysvallat) oli kanadalais-yhdysvaltalainen näyttelijä ja käsikirjoittaja. Masseyn tunnetuin rooli oli Abraham Lincoln elokuvassa "Abraham Lincoln taistelujen mies". Massey oli suorituksestaan ehdokkaana parhaan miespääosan Oscar-palkintoon vuonna 1940.


title: Raymond Massey

text: Massey taisteli ensimmäisessä maailmansodassa Kanadan maavoimissa länsirintamalla. Massey haavoittui taisteluissa Ranskassa. Sodan jälkeen hän teki töitä perheyrityksessään, kunnes teki ensiesiintymisen teatterissa Lontoossa 1922. Toisen maailmansodan alettua majuriksi kohonnot Massey liittyi jälleen Kanadan armeijaan, mutta hänet vapautettiin palveluksesta vuonna 1943. Hän haavoittui myös toisessa maailmansodassa.


title: Raymond Massey

text: Masseyn tunnetuin elokuvarooli oli "Abraham Lincoln taistelujen mies" jossä hän esitti presidentti Abraham Lincolnia. Suoritus oli ehdokkaana parhaan miespääosan Oscar-palkintoon vuonna 1940. Massey sai kaksi tähteä Hollywood Walk of Famelle vuonna 1960 työstään sekä elokuvien että televesion parissa.


title: Raymond Massey

text: Massey oli aviossa kolmesti, joista kaksi ensimmäistä Margery Fremantlen (1921–1929) ja Adrianne Allenin (1929–1939) kanssa päättyivät eroon. Dorothy Whitneyn (1939–1982) kanssa avioliitto päättyi Whitneyn kuolemaan. Massey itse kuoli seuraavana vuonna keuhkokuumeeseen. Masseylla oli ensimmäisestä avioliitosta yksi lapsi, Geoffrey. Toisesta avioliitosta syntyivät Anna Raymond (1937–2011) ja Daniel Raymond (1933–1998), jotka molemmat tekivät näyttelijäuran.


title: Deep

text: Deep, aikaisemmin Deep2001 on japanilainen vapaaotteluorganisaatio. Shigeru Saekin perustama Deep tunnettiin vuosina 2001–2002 nimellä Deep2001, kunnes 2003 lähtien siitä on käytetty nykyistä nimeä Deep. Sen ensimmäinen turnaus järjestettiin 8. tammikuuta 2001, jolloin pääotteluna oli Royler Gracie vastaan Takehiro Murahama. Toukokuussa 2013 Deep alkoi järjestämään myös naisten vapaaotteluita otettuaan haltuunsa Jewels-promootion.


title: Pentti Huovinen (kustannusjohtaja)

text: Pentti Juhani Huovinen (9. toukokuuta 1930 Sotkamo – 21. toukokuuta 2016 Helsinki) oli Otavan tietokirjajohtaja. Hän oli avioliitossa toimittaja Maarit Huovisen (o.s. Tyrkkö) kanssa. Kirjailija Veikko Huovinen oli hänen veljensä.


title: Pentti Huovinen (kustannusjohtaja)

text: Huovinen aloitti Otavassa kustannusvirkailijana vuonna 1956 ja siirtyi vuonna 1967 Weilin & Göösin tieto- ja oppikirjaosaston päälliköksi. Otavan tietokirjajohtaja hänestä tuli 1967 ja kirjallinen johtaja 1983. Eläkkelle hän jäi vuonna 1984. Hän oli ideoimassa ja julkaisemassa "Otavan Iso Fokus" -tietokirjasarjaa, "Otavan Suurta Ensyklopediaa" sekä monia muita suurteossarjoja.


title: Alexander Knox

text: Alexander Knox (16. tammikuuta 1907 Strathroy, Ontario, Kanada – 25. huhtikuuta 1995 Berwick-upon-Tweed, Northumberland, Englanti, Yhdistynyt kuningaskunta) oli kanadalainen näyttelijä, käsikirjoittaja ja ohjaaja. Knoxin tunnetuin rooli oli Woodrow Wilson elokuvassa "Wilson". Knox voitti suorituksestaan parhaan draamaelokuvan miespääosan Golden Globen vuonna 1944 ja oli ehdokkaana parhaan miespääosan Oscar-palkintoon samana vuonna.


title: Alexander Knox

text: Knox muutti 1929 Yhdysvaltoihin ja Bostoniin, mutta jo 1930 Knox lähti Lontooseen parempien roolien perässä. Knox saikin itsensä tunnetuksi Old Vicillä. Elokuvaroolit Knox aloitti vuonna 1938 elokuvalla "The Gaunt Stranger" (1938) ja pienellä roolilla elokuvassa "Neljä sulkaa" (1939). Toisen maailmansodan syttyminen kuitenkin pakotti Knox palaamaan Yhdysvaltoihin.


title: Alexander Knox

text: Knox sai itsensä tunnetuksi myös Boardwaylla ja palasi elokuvien pariin Hollywoodissa vuonna 1941 elokuvassa "Merisusi". Tunnetuimman roolinsa hän teki vuoden 1944 elokuvassa "Wilson", jossa hän esitti Yhdysvaltain presidentti Woodrow Wilsonia.


title: Alexander Knox

text: HUAC laittoi Knoxin vuonna 1952 Hollywoodin mustalle listalle, mikä pakotti hänet lähtemään Englantiin. Englannissa Know jatkoi elokuvaroolejaan elokuvissa "Kirotut" (1963) ja "Onnettomuus" (1967). Knox esitti Yhdysvaltain presidenttiä James Bond -elokuvassa "Elät vain kahdesti" (1967). Englannissa olessaan hän alkoi myös kirjoittamaan näytelmiä.


title: Alexander Knox

text: Knox kuoli luusyöpään vuonna 1995 kotonaan Berwick-upon-Tweedissä. Know avioitui vuonna 1944 yhdysvaltalaisen näyttelijän Doris Nolanin (1916–1998) kanssa. Pari oli yhdessä aina Knoxin kuolemaan saakka eli reilut 50 vuotta. Parilla oli yksi lapsi, myös näyttelijäuran tehnyt Andrew (1947–1987).


title: Bent Rasch

text: Bent Peder Benjamin Rasch (31. toukokuuta 1934 Kööpenhamina – 26. marraskuuta 1988 Vancouver, Kanada) oli tanskalainen ratameloja ja olympiavoittaja.


title: Bent Rasch

text: Rasch voitti parinsa Finn Haunstoftin kanssa olympiakultaa miesten kanadalaiskaksikkojen 1 000 metrillä Helsingissä 1952.


title: Hannu Häkkinen

text: Hannu Häkkinen (s. 1962) on laskennallisen nanotieteen professori Jyväskylän yliopistossa (2007-). Hän on akatemiaprofessori kaudella 1.1.2016–31.12.2020.


title: Hannu Häkkinen

text: Hannu Häkkinen valmistui ylioppilaaksi vuonna 1981. Filosofian maisteri (fysiikka) vuonna 1988 ja filosofian tohtori (fysiikka) Jyväskylän yliopistosta vuonna 1991. Väitöskirjan aiheena oli “Effective-Medium Studies of Dislocations and Surfaces in FCC Metals”. Dosentin arvo (Jyväskylän yliopisto) 1997. Vuosina 1998–2003 tutkijana Georgia Institute of Technologyssä Yhdysvalloissa. Nimitettiin Jyväskylän yliopiston laskennallisen nanotieteen professoriksi 2007. Vuodesta 2012 lähtien Jyväskylän yliopiston Nanotiedekeskuksen (NSC) tutkimusjohtaja. Vuodesta 2016 alkaen akatemiaprofessori.


title: Hannu Häkkinen

text: Professori Häkkinen tekee tutkimusta Jyväskylän yliopistolla, sen Nanotiedekeskuksen ja useiden ulkomaisten tutkimusryhmien kanssa. Hänellä on laaja kansainvälisten huippututkimusryhmien yhteistyöverkosto. Professori Häkkisen yhteistyökumppanina on muun muassa kemian nobelisti Roger D. Kornberg Stanfordin yliopistosta.


title: Finn Haunstoft

text: Finn Haunstoft (8. heinäkuuta 1928 Aarhus – 15. toukokuuta 2008 lähellä Hobroa) oli tanskalainen ratameloja ja olympiavoittaja.


title: Finn Haunstoft

text: Haunstoft voitti parinsa Bent Raschin kanssa olympiakultaa miesten kanadalaiskaksikkojen 1 000 metrillä Helsingissä 1952. Melbournen kesäolympialaisissa 1956 hän sijoittui kanadalaiskaksikkojen 10 000 metrillä kuudenneksi.


title: Finn Haunstoft

text: Haunstoft kuoli 79-vuotiaana kaaduttuaan kotonaan 15. toukokuuta 2008.


title: Victor Jørgensen

text: Victor Jørgensen (12. kesäkuuta 1924 Hjørring – 29. elokuuta 2001 Rødovre) oli tanskalainen nyrkkeilijä ja olympiamitalisti.


title: Victor Jørgensen

text: Jørgensen voitti sarjan 67 kg olympiapronssia Helsingissä 1952. Hän hävisi välieränsä Neuvostoliiton lopulta hopeaa saavuttaneelle Sergei Štšerbakoville.


title: Witches of East End

text: Witches of East End on yhdysvaltalainen draamasarja, joka perustuu löyhästi kirjailija Melissa de la Cruzin samannimiseen romaaniin (2011). Sarjan pääosassa ovat äiti ja tämän kaksi tytärtä, jotka saavat tietää olevansa noitia.


title: Witches of East End

text: Sarjan esittäminen aloitettiin Yhdysvalloissa Lifetime-kaapelikanavalla 6. lokakuuta 2013, ja ensimmäinen tuotantokausi keräsi keskimäärin 1,67 miljoonaa katsojaa. Toisella kaudella katsojaluvut putosivat keskimäärin 1,13 miljoonaan eikä kanava tilannut sarjasta kolmatta tuotantokautta. Sarjan fanit ovat järjestäneet internetissä kampanjan sarjan jatkumiseksi, ja myös Netflixiä on yritetty saada jatkamaan sarjaa mutta turhaan.


title: Witches of East End

text: Suomessa sarjaa alettiin esittää lauantain ja sunnuntain välisenä yönä Subilla 17. tammikuuta 2016.


title: Witches of East End

text: Joanna Beauchamp asuu kahden aikuisen tyttärensä, Freyan ja Ingridin, kanssa kuvitteellisessa East Endin pikkukaupungissa. Tytöt eivät tiedä, että heidän äitinsä on vuosisatoja vanha noita ja että heillä itselläänkin on taikavoimia. Tytöt on kirottu ja he ovat syntyneet vuosisatojen ajan aina uudestaan mutta kuitenkin kuolleet aina alle 30-vuotiaina. Tytöt eivät itse muista edellisistä elämistään mitään. Tässä elämässä tyttöjen äiti Joanna halusi tarjota heille normaalin elämän ja olla kertomatta noituudesta.


title: Witches of East End

text: Eräänä päivänä Joannan sisko ja tyttöjen täti Wendy saapuu heidän luokseen ja kertoo, että entinen vihamies aikoo tappaa Joannan ja hänen tyttärensä. Tapahtumien seurauksena tytöt saavat tietää olevansa noitia.


title: Karen Lachmann

text: Karen Vilhelmine Lachmann (30. toukokuuta 1916 Peking, Kiinan tasavalta – 30. syyskuuta 1962 Gentofte) oli tanskalainen miekkailija, olympiamitalisti ja maailmanmestari.


title: Karen Lachmann

text: Lachmann osallistui naisten floretin yksilökilpailussa neljiin kesäolympialaisiin voittaen hopeaa Lontoosta 1948 ja pronssia Helsingistä 1952. Berliinissä 1936 hän sijoittui viidenneksi ja Melbournessa 1956 kuudenneksi. Lachmann voitti myös useita MM-mitaleja.


title: Taistelulaiva (televisiosarja)

text: Taistelulaiva oli keväällä 2011 Jim-kanavalla esitetty realitysarja, jossa seurattiin kolmen kuukauden ajan Somalian merirosvojahtiin tammikuussa lähtevän miinalaiva Pohjanmaan matkaa kuuden koulutuspurjehtijan ja 120 sotilaan voimin.


title: Skjoldungernen kansallispuisto

text: Skjoldungernen kansallispuisto on luonnonsuojelualue Tanskassa melko lähellä Kööpenhaminaa. Se sijaitsee Roskilden vuonossa. Puistossa on viikinkien hautakumpuja, rauhaisia metsäalueita ja komeita kartanoita. Se on tärkeä lintujen pesimä- ja ruokailualue jossa pesii myös harvinainen merikotka.


title: Skjoldungernen kansallispuisto

text: Puiston pinta-ala on 170 neliökilometriä. Se avattiin 21. maaliskuuta 2015.


title: HMS Alfred (1778)

text: HMS Alfred oli Britannian Kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva.


title: HMS Alfred (1778)

text: Alus tilattiin 13. elokuuta 1772 Chathamin telakalta. Sen köli laskettiin marraskuussa ja alus laskettiin vesille 22. lokakuuta 1778.


title: HMS Alfred (1778)

text: Alus osallistui 16. tammikuuta 1780 Cabo de São Vicenten taisteluun. Se romutettiin 1814.


title: Íþróttabandalag Vestmannaeyja

text: Íþróttabandalag Vestmannaeyja (yleisesti lyhennettynä ÍBV) on urheiluseura Vestmannasaarilta Islannin pääsaaren eteläpuolelta. Sillä on toimintaa muun muassa jalkapallossa, koripallossa ja käsipallossa. Miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on voittanut myös Islannin mestaruuden kolmesti 1979, 1997 ja 1998. Islannin cupin se on voittanut neljästi 1968, 1972, 1981 ja 1999.


title: Ahman kintereillä

text: Ahman kintereillä on Antti Leinosen vuonna 2012 julkaisema ahma-aiheinen kirja, jolla Leinonen voitti 35. Vuoden luontokirja -palkinnon. Siinä on eri vuodenaikoina otettuja kuvia ahmoista ja jonkin verran linnuistakin ja merkittävä tekstisisältökin. Presidentti Tarja Halonen perusteli teoksen palkitsemista sillä, että teos on hyvä esimerkki faktatiedon ja loistavan luontokuvauksen yhdistämisestä ja kertoo luonnonystäville tyypillisestä puurtamisesta.


title: Kolera (ruoka)

text: Kolera () on Valais’n kantonissa, Sveitsissä suosittu ruokalaji, joka valmistetaan paistamalla perunoita, vihanneksia ja hedelmiä juuston kanssa torttua muistuttavaksi leivonnaiseksi.


title: Kolera (ruoka)

text: Ruokalajin erikoinen nimi selittyy sen historialla. Kun seudulla riehui vuonna 1836 koleran aiheuttama epidemia, asukkaat joutuivat improvisoimaan uuden ruokalajin leivonnaisista ja mistä tahansa saatavilla olleesta ruoasta, koska normaali kaupankäynti oli keskeytynyt. Epidemian hellitettyä keittiömestarit jatkoivat reseptin käyttöä valmistaen paikallisista aineksista ruokaisaa torttua. Näin sai alkunsa alueella yhä edelleen suosittu ”kolera”-ruoka. Muualla Sveitsissä ruokalajia ei juuri tunneta.


title: Kolera (ruoka)

text: Alun perin aineksina käytettiin omenoita, päärynöitä, perunoita, sipulia, purjoa, raclette-juustoa ja pekonia.


title: Knattspyrnudeild Keflavíkur

text: Knattspyrnudeild Keflavíkur (monesti Keflavík) on jalkapalloseura Reykjanesbærin kunnasta Länsi-Islannista. Se on osa urheiluseura Keflavík ÍF:ää. Se pelasi vuonna 2015 Islannin korkeimmalla sarjatasolla Úrvalsdeildissa, mutta putosi kauden päätteeksi sarjatasoa alemmas Islannin 1. divisioonaan. Islannin mestaruuden Keflavík on voittanut neljästi 1973, 1971, 1969 ja 1964. Islannin cupin seura on voittanut neljästi 2006, 2004, 1997 ja 1975.


title: Carol

text: Carol voi tarkoittaa ainakin seuraavia:


title: Valur

text: Valur on urheiluseura Reykjavíkin kaupungista. Sillä on toimintaa koripallossa, käsipallossa ja jalkapallossa. Se on perustettu vuonna 1911.


title: Valur

text: Seuran miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura 20 mestaruudellaan. Islannin cupin seura on voittanut kymmenen kertaa.Seuran miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on historian toiseksi menestynein seura kymmenellä mestaruudellaan. Islannin cupin se on voittanut 13 kertaa.


title: Ho-3

text: Ho-3 oli Japanin armeijan ilmavoimien käyttämä 20. mm:n konetykki toisen maailmansodan aikana. Aseen edeltäjä oli Ho-1, joka oli kehitetty puoliautomaattisesta, kertatulta ampuvasta Tyyppi 97- panssarintorjuntakivääristä.


title: Ho-3

text:
Ho-1 tykkiä käytettiin Nakajima Ki-49 Donryu - pommittajassa käsikäyttöisenä. Ho-3 kehitettiin siitä suunnittelemalla aseeseen 50. patruunan
lipas. Ho- tykkien toimintaperiaate oli kaasutoiminen mäntä-lyhyt rekyyli yhdistelmä. Tykit suunnitteli Kawamura.
Kaliperi oli 20 x 125 mm. Patruuna periytyi panssarintorjuntakivääristä, joten ase oli voimakas lähtönopeuden ollessa 820 m/s. Tulinopeus oli toisaalta vaatimaton 400 ls/min. Tykki painoi 45 kg.
Ho-3:a käytettiin mm. Kawasaki Ki-45 - kaksimoottorisessa hävittäjässä.


title: Sito

text: Sito Oy on suomalainen suunnittelu- ja konsultointitoimisto infrastruktuuri-, liikenne-, maankäyttö- ja ympäristösuunnittelun sekä digitaalisten palveluiden aloilla. Sillä on Suomessa yli 400 työntekijää kymmenellä paikkakunnalla. Siton palvelut kattavat suunnittelun kaikki vaiheet ja osatehtävät sekä asiakasprosessien konsultoinnin ja tietopalvelut.


title: Sito

text: Vuonna 2014 yrityksellä oli 421 työntekijää. Sen liikevaihto oli 44,2 miljoonaa euroa.


title: HMS Montague (1779)

text: HMS Montagu oli Britannian Kuninkaallisen laivaston vuonna 1779 vesillelaskettu Alfred-luokan 74-tykkinen kolmannen luokan linjalaiva.


title: HMS Montague (1779)

text: Alus tilattiin 16. heinäkuuta 1774 Chathamin telakalta. Sen köli laskettiin 30. tammikuuta 1775 ja alus laskettiin vesille 28. elokuuta 1779.


title: HMS Montague (1779)

text: Alus osallistui 16. tammikuuta 1780 Cabo de São Vicenten taisteluun sekä 1794 Ushantin taisteluun.


title: HMS Montague (1779)

text: Alus romutettiin 1818.


title: Emma-palkinnot 2016

text: Emma-palkinnot 2016 jaettiin Emma-gaalassa Espoo Metro Areenalla 11. maaliskuuta 2016.


title: Hiili (täsmennyssivu)

text: Hiili voi tarkoittaa seuraavia asioita:


title: Andrew Scott Waugh

text: Andrew Scott Waugh (3. helmikuuta 1810 – 21. helmikuuta 1878), sir, oli brittiläinen kenraalimajuri ja maanmittaaja, joka nykyisin tunnetaan miehenä, joka nimesi maailman korkeimman vuoren Mount Everestin edeltäjänsä sir George Everestin mukaan.


title: Andrew Scott Waugh

text: Andrew Waughin ensimmäinen vaimo Lady Waugh kuoli 22. helmikuuta 1866, 42-vuotiaana. Waughin toinen vaimo oli Cecilia Eliza Adelaide, joka kuoli 9. helmikuuta 1884.


title: P-Klooribentsotrikloridi

text: p-Klooribentsotrikloridi eli 4-klooribentsotrikloridi (CHCl) on tolueenin kloorattuihin johdannaisiin kuuluva orgaaninen yhdiste. Yhdistettä voidaan käyttää valmistettaessa muita orgaanisia kemikaaleja kuten väriaineita ja maatalouskemikaaleja. p-Klooribentsotrikloridi on o- ja m-klooribentsotrikloridien isomeeri.


title: P-Klooribentsotrikloridi

text: p-Klooribentsotrikloridi on huoneenlämpötilassa pistävänhajuista väritöntä nestettä. Se hydrolysoituu veden vaikutuksesta p-klooribentsoehapoksi. Yhdiste liukenee moniin orgaanisiin liuottimiin kuten asetoniin, dietyylieetteriin ja aromaattisiin liuottimiin. Yhdiste on voimakkaasti syövyttävää.


title: P-Klooribentsotrikloridi

text: p-Klooribentsotrikloridia voidaan valmistaa fotokemiallisella kloorauksella p-klooritolueenista. Reaktiossa muodostuu välituotteina p-klooribentsyylikloridia ja p-klooribentsaalikloridia. Toinen valmistustapa on p-tolueenisulfonyylikloridin tai di-p-toluyylisulfonin klooraus peroksidien katalysoimana.


title: P-Klooribentsotrikloridi

text: p-Klooribentsotrikloridista valmistetaan muita yhdisteitä kuten p-klooribentsoehappoa sekä väriaineita ja väriaineiden ja herbisidien kuten trifluraliinin valmistuksessa tarvittavaa p-klooribentsotrifluoridia.


title: The View

text: The View voi tarkoittaa ainakin seuraavia asioita:


title: Gla

text: Gla () eli "Glas" (Γλας) oli mykeneläisaikainen linnoitus ja asutuspaikka Boiotiassa Kreikassa. Sen arkeologinen kohde sijaitsee Orchomenóksen kunnassa lähellä nykyistä Kástron (”Linna”) kylää. Paikan nimi on nykyaikainen. Sen pronssikautista nimeä ei tunneta.


title: Gla

text: Gla rakennettiin LH IIIA2 -kaudella 1300-luvun eaa. loppupuolella. Se oli todennäköisesti Theban ja Orkhomenoksen kaupunkien perustama ja niiden alaisuudessa. Se sijaitsi Orkhomenoksen minyalaisten linnoituksen rakentamisaikaan osittain kuivattaman Kopaisjärven (Kopaḯda) koillisrannalla. Se toimi alueen hallinnollisena ja maanviljelyyn liittyneen varastoinnin keskuksena. Linnoituksen tehtävänä on todennäköisesti ollut järven kuivatuksen seurauksena maanviljelyn käyttöön muutetun tasangon ja sen kanavien hoitaminen.


title: Gla

text: Gla tuhoutui Theban ja Orkhomenoksen tavoin tulipalossa LH IIIB2 -kaudella eli noin 1220–1200 eaa., todennäköisesti vihollisten hyökkäyksen seurauksena. Hyökkäyksen seurauksena paikka raunioitui ja autioitui, sillä sitä ei muiden keskusten tavoin asutettu uudestaan edes pienemmässä mittakaavassa.


title: Gla

text: Alueen arkeologiset kaivaukset on suoritettu vuonna 1893 André de Ridderin johdolla, vuosina 1955–1961 Ioánnis Threpsiádiksen johdolla sekä vuosina 1981–1983 ja 1990–1991 Spýros Iakovídiksen johdolla.


title: Gla

text: Glan linnoitus oli rakennettu saareketta muistuttavalle kukkulalle, joka sijaitsee noin 20–40 metriä muuta tasankoa korkeammalla. Linnoituksen pinta-ala on noin 20 hehtaaria. Näin se on ollut noin kymmenen kertaa suurempi kuin Tiryns ja noin seitsemän kertaa suurempi kuin Mykene. Koko kukkula on ollut ympäröity noin 2,8 kilometriä pitkällä ja enimmillään noin 5 metriä korkealla ja 5,50–5,80 metriä paksulla muurilla. Muurissa on neljä porttia, joiden yhteydessä on ollut torneja. Linnoituksessa on ollut palatsi, jossa on ollut poikkeuksellinen megaronin kaltainen "melathron"-huone sekä muun muassa varastorakennuksia. Muureista on säilynyt laajoja osia.


title: Orchomenós

text: Orchomenós () voi viitata seuraaviin paikkoihin Kreikassa:


title: Jørgen Frantzen

text: Jørgen Nagel Frantzen (s. 9. toukokuuta 1935 Holbæk) on tanskalainen kilpauransa päättänyt soutaja ja olympiamitalisti.


title: Jørgen Frantzen

text: Frantzen voitti Svend Petersenin ja Poul Svendsenin kanssa olympiapronssia miesten perämiehellisessä kaksikossa Helsingissä 1952.


title: Carol Grace

text: Carol Grace Marcus (1924–2003) oli yhdysvaltalainen näyttelijä ja kirjailija. Hän esiintyi elokuvissa "Gangster Story" (1959) ja "Mikey and Nicky" (1976) sekä yhdessä "Alfred Hitchcock esittää" -televisiosarjan jaksossa.


title: Carol Grace

text: Carol Grace oli naimisissa kolmesti, kahdesti kirjailija William Saroyanin kanssa (liitosta kaksi lasta) ja kerran näyttelijä Walter Matthaun kanssa (yksi lapsi).


title: Carol Grace

text: Carol Gracen lähipiiriin kuului muun muassa kirjailija Truman Capote, jonka tiedetään kertoneen Aamiainen Tiffanylla -kirjan hahmon Holly Golightlyn perustuneen Carol Graceen.


title: Carol Grace

text: Carol Grace syntyi ja kuoli Manhattanilla, New Yorkissa. Kuolinsyy oli aivojen valtimonpullistuma.


title: Poul Svendsen

text: Poul Verner Svendsen (s. 21. huhtikuuta 1927 Kööpenhamina) on tanskalainen kilpauransa päättänyt soutaja ja olympiamitalisti.


title: Poul Svendsen

text: Svendsen voitti Svend Petersenin ja Jørgen Frantzenin kanssa olympiapronssia miesten perämiehellisessä kaksikossa Helsingissä 1952.


title: Inkere (Jaaman piiri)

text: Inkere () on entinen kylä Leningradin alueen Jaaman piirin Niisnovan kunnassa Venäjällä. Se sijaitsi Länsi-Inkerin ylängön pohjoisreunalla noin kuusi kilometriä Niisnovasta koilliseen.


title: Inkere (Jaaman piiri)

text: Peter von Köppenin mukaan vuonna 1848 Inkeressä asui 49 inkerikkoa, jotka kuuluivat Kaprion ortodoksiseen seurakuntaan. Kylän nimtys perustui sen asukkaiden kansallisuuteen. Paikalliset talonpojat olivat 1860-luvulle saakka tilanomistajan maaorjia. Myöhemmin he kuuluivat Someron volostin Nakkovan kyläkuntaan. Vuonna 1899 kylässä oli 39 asukasta, joista 25 oli ”suomalaisia” ja 14 venäläisiä. He kaikki olivat ortodokseja.


title: Inkere (Jaaman piiri)

text: Venäjän vallankumouksen jälkeen Inkere kuului Kattilan ja myöhemmin Jaaman piirin Vassakaran kyläneuvostoon. Kylä tuhoutui toisen maailmansodan aikana.


title: Svend Petersen

text: Svend Ove Petersen (sukunimi myös muodossa Pedersen, 31. lokakuuta 1920 Frederiksværk – 3. elokuuta 2009) oli tanskalainen soutaja ja olympiamitalisti.


title: Svend Petersen

text: Petersen voitti Poul Svendsenin ja Jørgen Frantzenin kanssa olympiapronssia miesten perämiehellisessä kaksikossa Helsingissä 1952.


title: Eeva-Maija Tammekann

text: Eeva-Maija Tammekann (9. toukokuuta 1930 Tartto, Viro – 12. lokakuuta 2016 Helsinki) oli suomalainen kirjastonhoitaja ja filosofian lisensiaatti. Hän toimi Jyväskylän yliopiston kirjaston ylikirjastonhoitajana 1970–1979 ja Eduskunnan kirjaston ylikirjastonhoitajana 1980–1993. Eduskunta myönsi hänelle professorin arvonimen vuonna 1992.


title: Eeva-Maija Tammekann

text: Tammekannin isä oli virolaissyntyinen maantieteilijä August Tammekann. Tammekannin lapsuuden kokemuksiin kuului Neuvostoliiton tankkien vyöryminen hänen kotinsa Villa Tammekannin ohi. Perhe pakeni Virosta aluksi Suomeen, sitten Sveitsiin ja Ruotsiin. Nuoruusvuosinaan Tammenkann opiskeli Belgiassa ja Ranskassa. Korkeakouluopinnot antoivat hänelle klassisen sivistyksen, johon sisältyi ranskan, latinan, estetiikan ja kirjallisuuden opintoja. Hän oli Tampereen yliopistossa kirjastoalan ensimmäinen professori.


title: Eeva-Maija Tammekann

text: Tammenkann oli kirjastotoiminnan uudistaja. Hänen syvä mielenkiintonsa kehitystyöhön, koulutukseen ja sivistykseen teki hänestä sitkeän kirjastojen kehittäjän ja puolustajan. Jyväskylän yliopiston kirjasto sai 1970-luvulla hänen johtamanaan kirjastorakennuksen, johon yhdistyi uudenlainen kirjaston palveluorganisaatio ja uusi arkkitehtuuri. Eduskunnan kirjaston johtajana Tammekann vahvisti tietotekniikan käyttöä kirjastossa. Elektroninen Eki-kokoelmaluettelo tuli käyttöön vuonna 1988. Kirjastojärjestelmän ja Selma-kokoelmatietokannan käyttöönotto vuonna 1992 muutti kirjastosalin kalustuksen: kortistolaatikoiden tilalle tulivat näyttöpäätteet. Muita kauaskantoisia Tammekannin käynnistämiä asioita olivat lakien eduskuntakäsittelyrekisterin valmistuminen vuonna 1990 ja veteraanikansanedustajien muistitietoprojektin aloitus.


title: Hiihdon Suomen-mestaruuskilpailut 2016

text: Hiihdon Suomen-mestaruuskilpailut 2016 järjestettiin Imatralla 29.–31. tammikuuta, Taivalkoskella 1.–3. huhtikuuta ja Rukalla 10. huhtikuuta.


title: Hiihdon Suomen-mestaruuskilpailut 2016

text: Imatra, 29. tammikuuta


title: Hiihdon Suomen-mestaruuskilpailut 2016

text: Taivalkoski, 2. huhtikuuta


title: Hiihdon Suomen-mestaruuskilpailut 2016

text: Imatra, 30. tammikuuta


title: Hiihdon Suomen-mestaruuskilpailut 2016

text: Taivalkoski, 3. huhtikuuta


title: Hiihdon Suomen-mestaruuskilpailut 2016

text: Ruka, 10. huhtikuuta


title: Hiihdon Suomen-mestaruuskilpailut 2016

text: Taivalkoski, 1. huhtikuuta


title: Hiihdon Suomen-mestaruuskilpailut 2016

text: Imatra, 31. tammikuuta


title: Laurentius Tammelin

text: Laurentius Tammelin tarkoittaa seuraavia:


title: Úrvalsdeild karla

text: Úrvalsdeild karla on Islannin koripallon miesten pääsarja. Sarjaa on pelattu kaudesta 1951–1952 lähtien. Sarjan voittaja on koripallon Islannin mestari.Muita joukkueita: UMF Tindastóll, Breiðablik UBK


title: Peter Heise

text: Peter Heise (11. helmikuuta 1830 – 12. syyskuuta 1879) oli tanskalainen säveltäjä. Hänen ensimmäiset sävellyksensä olivat C. E. F. Weysen tapaista vanhempaa tanskalaista romantiikka. Myöhemmin tyyli muuttui Schubertin ja Schumannin vaikutuksesta melodiikaltaan intensiivisemmäksi ja säestyksen osuudelta yksilöllisemmäksi.


title: Peter Heise

text: Heisen lauluista tunnetuimpia ovat 1850-luvulta olevat "Fire folkeviser" (Carl Ploug), "Syv Kærlighedssange" (Christian Winther) ja "Havfruens Sange" (Bernhard Severin Ingemann) sekä vuodelta 1879 oleva "Dyvekes Sange" (Holger Drachmann). Hänen oopperansa "Drot og marsk" (1878) on kuulunut ilmestymisestään saakka pysyvään ohjelmistoon Tanskassa.


title: Erkki Tammisalo

text: Erkki Heikki Tammisalo (8. lokakuuta 1932 Helsinki – 30. maaliskuuta 2017 Turku) oli suomalainen hammaslääkäri ja professori. Hän oli Turun yliopiston hammaslääketieteellisen röntgenologian vt. professori 1963 vuodesta alkaen ja professori 1965–1997. Hän tutki muun muassa ortopantomografiaa.


title: Erkki Tammisalo

text: Myös hänen isänsä Eero Tammisalo oli hammaslääketieteen professori.


title: The View (keskusteluohjelma)

text: The View on yhdysvaltalainen aamupäivän talk show -ohjelma, jota on esitetty ABC:llä vuodesta 1997. Ohjelmassa neljä tai viisi naista ruotivat ajankohtaisia aiheita, kuten poliittisia kysymyksiä tai viihdeuutisia. Ohjelman ovat luoneet Bill Geddie ja Barbara Walters, joka itse toimi ohjelmassa panelistina sen perustamisesta vuoteen 2014 asti.


title: The View (keskusteluohjelma)

text: Ohjelma koostuu kahdesta osasta: ensimmäisessä osassa panelistit vaihtavat näkemyksiään ajankohtaisista aiheista, ja jälkipuoliskolla keskusteluun liittyy yleensä kutsuvieras, jota panelistit haastattelevat. Ohjelman alkaessa vuonna 1997 sen panelisteina toimivat Barbara Waltersin lisäksi Meredith Vieira, Joy Behar, Star Jones ja Debbie Matenopoulos.


title: The View (keskusteluohjelma)

text: Ohjelmaa kuvataan New Yorkissa, ja se lähetetään suorana lähetyksenä arkipäivisin ennen puoltapäivää. "The View" on Yhdysvaltojen neljänneksi pitkäaikaisin päiväsajan talk show. Ohjelma on saanut kaksi Daytime Emmy -palkintoa: vuonna 2003 se sai parhaan talk show'n palkinnon ja vuonna 2009 viisi tuolloista panelistia palkittiin parhaina talk show -juontajina.


title: Elina Keinonen

text: Elina Annemari Keinonen (s. 1987) on suomalainen näyttelijä. Hän valmistui Teatterikorkeakoulusta 2014 ja on näytellyt teatterissa, elokuvissa ja televisiossa.


title: Elina Keinonen

text: Keinosen tähänastiset elokuvaroolit ovat lentoemäntä Irma Ylpön rooli elokuvassa "Kaappari" (2013) sekä kuvanveistäjä Christina Schulmanin rooli elokuvassa "Love Records – Anna mulle Lovee" (2016). Televisiossa Keinonen on viimeksi nähty komediassa "Napamiehet" ( Nelonen/Ruutu 2015).


title: Elina Keinonen

text: Keinonen on myös näytellyt mm. Helsingin Kaupunginteatterissa, Teatteri Takomossa ja Tampereen Teatterissa.


title: Lars Knudsen

text: Lars Ramkilde Knudsen (s. 21. helmikuuta 1962) on tanskalainen matemaatikko ja kryptologian tutkija. Hän toimii professorina Tanskan teknillisen korkeakoulun matematiikan laitoksella.


title: Lars Knudsen

text: Knudsen työskenteli aluksi pankkialalla, kunnes aloitti matematiikan ja tietojenkäsittelyn opinnot Århusin yliopistossa 1984. Hän väitteli tohtoriksi 1994 ja työskenteli 1997–2001 Bergenin yliopistossa Norjassa.


title: Lars Knudsen

text: Knudsenin Erdősin luku on kolme. Hän on tehnyt kryptologista tutkimusta Don Coppersmithin ja opettajansa Ivan Damgårdin kanssa.


title: Nathan Goff, Jr.

text: Nathan Goff, Jr. (9. helmikuuta 1843 Clarksburg, Länsi-Virginia – 24. huhtikuuta 1920 Clarksburg, Länsi-Virginia) oli yhdysvaltalainen poliitikko. Ennen politiikkaan lähtemistä Goff opiskeli lakia New Yorkin kaupunginyliopistossa ja toimi myöhemmin lakimiehenä. Goff edusti kotiosavaltiotaan Länsi-Virginiaa Yhdysvaltain kongressissa ensin edustajainhuoneessa vuosina 1883–89 ja myöhemmin senaatissa vuosina 1913–19. Lisäksi hän toimi liittovaltion tuomarina vuosina 1892–1913 ja kahden kuukauden Yhdysvaltain laivastoministerinä presidentti Rutherford B. Hayesin hallituksessa vuonna 1881.


title: Nathan Goff, Jr.

text: Yhdysvaltain sisällissodan sytyttyä Goff liittyi Unionin puolella taistelleeseen Virginian kolmanteen vapaaehtoisjalkaväkirykmenttiin ja kotiutui armeijasta majurina.


title: Nathan Goff, Jr.

text: Myös Goffin poika Guy Despard Goff (1866–1933) ja edelleen Guy Goffin tytär Louise Goff Reece (1898–1970) ovat olleet Yhdysvaltain kongressissa.


title: Kevin Brown (jääpalloilija)

text: Kevin Brown (s. 18. syyskuuta 1962 Ruotsi) on yhdysvaltalais-ruotsalainen jääpalloilija, joka on edustanut ruotsalaisia jääpalloseuroja ja Yhdysvaltain maajoukkuetta. Brownin isä on amerikkalainen ja äiti ruotsalainen. Kahtena kautena 2012–2013 hän pelasi Ruotsin eliittiliigaa Ljusdals BK:ssa.


title: Kevin Brown (jääpalloilija)

text: Brown siirtyi urheilulukioon Ljusdaliin ja pelasi samalla Ljusdals BK:n juniorijoukkueessa ja kaudesta 2009 alkaen ykkösjoukkueessa. Kaudet 2012–2013 ja 2013 hän pelasi Ruotsin pääsarjaa eli Eliittiliigaa.


title: Kevin Brown (jääpalloilija)

text: Brown pelasi kevään 2014 Allsvenskanissa nuoruuden seurassaan Gustavsbergs IF:ssä. Syksyllä 2014 hän siirtyi Borlänge Bandyyn, joka pelasi myös Allsvenskanissa.


title: Kevin Brown (jääpalloilija)

text: Kevin Brown valittiin Yhdysvaltain jääpallomaajoukkueeseen vuoden 2015 MM-kisoihin. Kisat onnistuivat hänellä hyvin, sillä hän viimeisteli niissä kolme maalia, vaikka Yhdysvaltain maajoukkue jäikin A-sarjassa viimeiseksi eli kahdeksanneksi. Vuonna 2016 Brown on myös Yhdysvaltain MM-joukkueessa.


title: James Bond -ensyklopedia

text: James Bond -ensyklopedia ("James Bond Encyclopedia") on John Cork ja Collin Stutzin kirjoittama kirja. Se on James Bondia käsittelevä tietosanakirjamainen hakuteos, joka on jaettu osiin aihepiireittäin. Kirja on tehty yhteistyössä Bond-elokuvien tuotantoyhtiön EON Productionsin kanssa ja se käsittelee vain EONin elokuvia. Alkuteoksessa ja suomennoksessa on kummassakin 320 sivua.


title: James Bond -ensyklopedia

text: Kirja ilmestyi Britanniassa syyskuussa 2007, Yhdysvalloissa saman vuoden lokakuussa ja Suomessa vuonna 2008. Sen ovat suomentaneet Reija Becks ja Henrik Laine. Suomalainen kustantaja on Readme.fi. Kirjasta ilmestyi Suomessa uusi laajennettu painos vuonna 2015. Sen laajuus on 350 sivua.


title: Kirsti Penttinen

text: Kirsti Penttinen (11. joulukuuta 1924 Sortavalan maalaiskunta – 29. maaliskuuta 2004 Helsinki) oli suomalainen filosofian lisensiaatti ja radiotoimittaja.


title: Kirsti Penttinen

text: Penttinen oli 1940-luvun lopulla Ylioppilaslehden toimitussihteerinä ja myöhemmin 1950-luvulla muun muassa Hopeapeili-lehden toimittajana. Hän oli sitten Yleisradion palveluksessa vuosina 1957–1984. Penttinen teki aluksi radioon kirjallisuusohjelmia mutta myöhemmin hän alkoi tehdä useilta eri elämän alueilta. Hän siirtyi vuonna 1974 Yleisradion sisällä koulutus- ja perehdytystehtäviin mutta jatkoi myös työtään radiotoimittajana. Penttinen toimi 1980-luvulla monien kehitys- ja ohjelmaprojektien vetäjänä ja hän kirjoitti myös radion ohjelmatyön oppikirjoja. Penttinen toteutti muun muassa "Kun radio tuli meille" ja "Kun tv tuli meille" -kirjoituskilpailut. Hän valmistui filosofian lisensiaatiksi 1971 ; lisensiaattityön "Muistokirjakäytänne Suomessa" aiheena olivat muistovärssyt.


title: Nuuskija

text: Nuuskija () on ukrainalainen dekkari-tv-sarja, jota on esitetty Ukrainassa marraskuusta 2013 alkaen. Suomessa sarja sai ensiesityksensä Yle TV1:llä 3. tammikuuta 2016. Ohjelman on tuottanut Artjom Litvinenko ja sen nimikkoroolia näyttelee virolainen Kirill Käro.


title: Nuuskija

text: Nuuskija (Kirill Käro) ratkaisee rikoksia poikkeuksellisen hyvän hajuaistinsa ansiosta. Hän pystyy erottamaan pieniäkin yksityiskohtia vain yhdellä nuuskaisulla. Nuuskijan kanssa rikoksia selvittää hänen ystävänsä, eversti Viktor "Vitja" Lebedev (Ivan Oganesjan). Nuuskijalla on myös ongelmia omassa yksityiselämässään, hänen poikansa Aleksandr on vaarassa sekaantua rikollisuuteen. Jokaisessa jaksossa ratkaistaan aina yksi rikos.


title: Nuuskija

text: Sarja sijoittuu Moskovaan, mutta se on kuvattu Kiovassa.


title: Nuuskija

text: Nuuskijaa on verrattu Sherlock Holmesiin, sillä molemmilla on poikkeuksellinen tapa ratkoa rikoksia. Ohjelma on ollut katsojamenestys Ukrainassa ja Venäjällä, ja siitä on tehty kolme tuotantokautta.


Bangkok Shocks, Saigon Shakes, Nyrkkitappelu Rocks on punkyhtye Nyrkkitappelun esikoisalbumi. Se julkaistiin 8. maaliskuuta 2013 levymerkeillä Blast of Silence ja Svart Records. Albumi nousi Suomen virallisen listan sijalle 17.


title: Bangkok Shocks, Saigon Shakes, Nyrkkitappelu Rocks

text: Albumi sai ristiriitaisen vastaanoton. Soundin Ville Pirinen antoi sille arvosanaksi kolme tähteä viidestä ja kommentoi albumin olevan ”rehellistä hauskanpitopunkia, jossa totinen yhteiskunnallisuus ja muu tylsistely sivuutetaan pilkallisella hymähdyksellä”. Rumban Oskari Onninen antoi albumille yhden tähden viidestä, sanoen "tamperelaisrokut rakentavat itselleen alfaurosimagoa osoittamalla vailla ironian häivää, että päässä pyörii vain pillu ja kalja".


title: Toinen seiska

text: Toinen seiska on punkyhtye Nyrkkitappelun järjestyksessään toinen 7" EP-levy. Se julkaistiin 1. helmikuuta 2013 levymerkeillä Blast of Silence ja Svart Records. Albumista julkaistiin 500:n kappaleen painos.


title: Nyrkkitappelu (EP)

text: Nyrkkitappelu on saman nimisen yhtyeen ensimmäinen EP-levy, joka julkaistiin 2. toukokuuta 2012. Albumista julkaistiin 500:n kappaleen 7" vinyylipainos.


title: Ahvenlampi (Parkano, Viitalankylä)

text: Ahvenlampi on Pirkanmaalla Parkanossa Viitalankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ahvenlampi on osa Kovesjärven valuma-aluetta.


title: Ahvenlampi (Parkano, Viitalankylä)

text: Lammen pituus on 400 metriä, leveys 200 metriä ja sen pinta-ala on 5,3 hehtaaria. Se sijaitsee Kovesjärven pohjoispuolella Viitanevan reunalla. Sen ympäristö on kangasmetsää ja lammen rannat ovat avosuota. Ympäröivien soiden suo-oja laskevat avosuon reunalle ja lammen laskuoja lähteen sen itärannalta itään. Se laskee 800 metrin jälkeen Kovesjärven pohjoispäässä olevaan Koveslahteen. Rantaviivan pituus on 950 metriä. Lammen lähellä sijaitsee entinen maatila Ahvenlampi. Rannoilla ei ole rakennuksia eikä rantaan johda tietä.


title: Ahvenlampi (Parkano, Viitalankylä)

text: Vanhassa 1800-luvulla laaditussa pitäjänkartassa erottuu heikosti itärannalla viherällä maalattu niitty. Muuten lampi oli luonnontilainen ja autio.


title: Ahvenlampi (Parkano, Viitalankylä)

text: Vuonna 1952 jätti talollinen Michel Jeremiasson Kovesjärven maatalosta hakmuksen kuivata järvi. Tästä on annettu päätös samana vuonna, mutta päätöspaperi on kadonnut. Koska peruskartan mukaan lampea ympäröivät avuosuon reunus, on osittainen järvenlasku täysin mahdollinen. Sillä pyrittiin luomaan heinäniittyjä karjan rehun kasvattamiseksi.


title: John Cork

text: John Cork on tietokirjailija, televisio- ja elokuvakäsikirjoittaja sekä dokumenttituottaja. Hän on ollut toisena kirjoittajana kirjoittamassa James Bondia käsitteleviä kirjoja "James Bond, the Legacy", "Bond Girls Are Forever" ja "James Bond -ensyklopedia". Cork käsikirjoitti elokuvan "Pitkä taival" ja oli käsikirjoittajana televisiosarjassa "Piru irti". Vuonna 2006 ilmestyi Corkin sarjakuvaromaani "The Night Driver". Hän omistaa dokumenttituotantoyhtiö Cloverlandin.


title: John Cork

text: Cork asuu Los Angelesissa. Hän on naimisissa ja hänellä on lapsi.


title: Franz-Josef Rehrl

text: Franz-Josef Rehrl (s. 15. maaliskuuta 1993 Schladming) on itävaltalainen yhdistetyn hiihtäjä. Rehrl edustaa WSV Ramsau-Steiermark -seuraa.


title: Franz-Josef Rehrl

text: Rehrl sijoittui Pyeongchangin olympialaisissa 2018 normaalimäen Gundersen-kilpailussa 13:nneksi.


title: Franz-Josef Rehrl

text: Rehrl debytoi maailmancupissa joulukuussa 2011 Ramsaun normaalimäen kilpailussa sijoittuen sijalle 49. Ensimmäiset maailmancupin pisteensä hän saavutti helmikuussa 2013 Almatyn suurmäen kilpailusta ollen 27:s. Kymmenen parhaan joukkoon hän sijoittui ensimmäisen kerran oltuaan seitsemäs Lahdessa tammikuussa 2017. Kaksi viikkoa myöhemmin hän oli samalla sijalla Chaux-Neuvessa. Hän oli Chaux-Neuvessa seitsemäs myös vuotta myöhemmin. Rerhl saavutti ensimmäisen palkintokorokepaikkansa marraskuussa 2018 Lillehammerissa missä hän oli kolmas. Rehrlin oli myös toinen Ramsaussa joulukuussa 2018. Ensimmäisen osakilpailuvoittonsa hän saavutti Chaux-Neuven suurmäen ja 5 kilometrin kilpailusta tammikuussa 2019. Hän voitti toistamiseen seuraavana päivänä suurmäen ja 10 kilometrin kilpailun. Suurmäen ja 15 kilometrin kilpailussa hän sijoittui kolmanneksi.


title: Franz-Josef Rehrl

text: Continental Cupista Rehrl on saavuttanut kaksi osakilpailuvoittoa. Nuorten MM-kilpailuista Rehrlillä on yksi kulta ja yksi hopea joukkuekilpailusta.


title: Franz-Josef Rehrl

text: Rehrl aloitti mäkihypyn vuonna 1999 ja maastohiihdon talvella 2002–2003.


Haluan olla rocktähti ja saada paljon naisia on punkyhtye Nyrkkitappelun toinen studioalbumi. Se julkaistiin 25. huhtikuuta 2014 levymerkillä Stupido Records.


title: Haluan olla rocktähti ja saada paljon naisia

text: Soundin Antti Granlund vertasi albumia niin hyvässä kuin huonossakin edeltäjänsä kaltaiseksi. Lyhytkestoisten kappaleiden muuttuvat helposti toistensa kopioiksi, toisaalta ”keskinkertaisuudelta Nyrkkitappelun pelastaa yhtyeen tuima energia – ja luojan kiitos muutama täysosuma”. Kaaoszinen Rudi Peltosen mukaan ”"Rocktähti" ei edelleenkään vauhdissa säästele, mutta Nyrkkitappelu on tajunnut svengin merkityksen”.


title: Georg Jensen

text: Georg Jensen (31. elokuuta 1866 Radvaad, Tanska – 2. syyskuuta 1935 Hellerup) oli tanskalainen hopeaseppä ja muotoilija. Hän perusti yhä toimivan, erityisesti koruistaan ja kankaistaan tunnetun luksustavarayrityksen "Georg Jensen Sølvsmedie".


title: Georg Jensen

text: Georg Jensen aloitti kööpenhaminalaisen hopeasepän opissa 14-vuotiaana ja haaveili kuvanveistäjän ammatista. Hän opiskelikin kuvanveistoa 1895–1901 Tanskan kuninkaallisessa taideakatemiassa ja työskenteli sitten keramiikkaveiston parissa Mogens Ballinin ateljeessa. Sieltä hän siirtyi muutamaksi vuodeksi Bing & Grøndal -posliinitehtaaseen kunnes perusti 1904 oman hopeasepänverstaan, jossa hän alkoi tehdä jugendtyylisiä koruja. Yritys "Georg Jensen Sølvsmedie" alkoi menestyä hyvin, ja jo 1924 se avasi liikkeen New Yorkin Fifth Avenuella.


title: Georg Jensen

text: Georg Jensen kuoli 1935, ja yrityksen otti hoitoonsa toiseksi vanhin poika Jørgen Adolf Harding Jensen (1895–1966). Hän laajensi hopeatuotteiden valikoimaa ja alkoi käyttää useita muotoilijoita kuten Sigvard Bernadotte, Arne Jacobsen, Verner Panton, Finn Juhl, Henning Koppel, Nina Koppel ja Erik Magnussen.


title: Georg Jensen

text: 1960- ja 1970-luvuilla yritys otti tuotantoon veistoksellisia koruja ja rannekelloja, joita suunnittelivat muun muassa Nanna Ditzel ja Vivianna Bülow-Hübe. Yrityksen muotoilujohtajana 1962–1974 toimi Georg Jensenin kolmas poika Sören Georg Jensen (1917–1982), joka oli myös kuvanveistäjä ja hopeaseppä.


title: Georg Jensen

text: Vuonna 1973 Georg Jensenin tavaramerkin osti tanskalainen posliinitehdas Royal Copenhagen, joka liitti sen 1997 osaksi Royal Scandinavian Groupia. Konserniin kuuluivat myös Bing & Grøndahl, Holmegaard Glasværk, Orrefors Kosta Boda, Boda Nova ja Höganäs.


title: Georg Jensen

text: Vuodesta 1988 tanskalainen Tuborg-panimon säätiö on jakanut joka toinen vuosi Georg Jensenin mukaan nimettyä palkintoa pohjoismaisille muotoilijoille. Palkintoraatiin valitaan museonjohtajia kaikista viidestä Pohjoismaasta. Georg Jensen -palkinnon on saanut muun muassa suomalainen muotoilija Markku Salo vuonna 1990.


title: Kalevi Tamminen

text: Kalevi Reino Tamminen (5. huhtikuuta 1928 Maaria – 29. elokuuta 2018 Helsinki) oli suomalainen teologi, kasvatustieteilijä ja professori. hän oli Helsingin yliopiston käytännöllisen teologian professori 1970–1992. Hän käsitteli julkaisuissaan lasten ja nuorten uskonnollista kehitystä, koulujen uskonnonopetusta, kirkon kasvatustyötä sekä teologien koulutusta.


title: Kalevi Tamminen

text: Tamminen pääsi ylioppilaaksi 1946, ja hän valmistui filosofian kandidaatiksi 1948, maisteriksi 1949, lisensitaatiksi 1956, teologian kandidaatiksi 1952, lisensiaatiksi 1967, filosofian ja teologian tohtoriksi 1967. Hän toimi uskonnonopettajana Turussa, Helsingin opettajakorkeakoulussa ja Savonlinnan seminaarissa ja oli Lapuan seurakunnan kirkkoherran apulainen 1952, Pöytyän seurakunnan virallinen apulainen 1954, Kristillisen kasvatuksen keskuksen kirkon kasvatusasiain sihteeri 1955–1963, Helsingin yliopiston käytännöllisen teologian assisttenti 1963–1968, kasvatustieteen dosentti 1967–1970, vt. apulaisprofessori 1968–1969, käytännöllisen teologian, erityisesti uskonnonpedagogiikan vt. ylimääräinen professori 1969–1970, kiinteä ylimääräinen professori 1970–1977, varsinainen professori 1977 sekä käytännöllisen teologian dosentti 1993–1995.


title: Kalevi Tamminen

text: Tamminen julkaisi uskonnon oppikirjoja ja runsaasti muuta uskonnonopetukseen liittyvää kirjallisuutta. Hänen väitöskirjansa vuodelta 1967 käsitteli aihetta "Kansakoulun uskonnonopetus vuosisadan vaihteen murroksessa". Hän julkaisi vuonna 2004 muistelmansa "Pitkin elämänkaarta polvihousuisesta seniorivuosiin".


title: Lomalla (albumi)

text: Lomalla on Vesku Jokisen & Sundin poikien toinen studioalbumi. Se julkaistiin 6. kesäkuuta 2014 levymerkillä Sony Music Entertainment. Levy on teemaltaan kesäalbumi joka koostuu kappaleista, joita soitettiin radiossa yhtyeen jäsenten ollessa nuoria. Kappaleesta ”Kesän lapsi” kuvattiin musiikkivideo.


title: Lomalla (albumi)

text: Albumi nousi Suomen virallisen listan sijalle 2.


title: Glastonburyn festivaali

text: Glastonburyn festivaali on viisipäiväinen esittävien taiteiden festivaali, joka järjestetään vuosittain kesäkuun viimeisenä viikonloppuna Somersetissa, Englannissa. Musiikin lisäksi festivaaleilla on myös taiteita, tanssia, komediaa, teatteria, sirkusta ja kabareeta. Festivaali sai alkunsa vuonna 1970, ja 1980-luvulta lähtien se on järjestetty vuosittain muutamaa välivuotta lukuun ottamatta. Nykyään Glastonbury on maailman suurin ulkoilmafestivaali, jossa on vuosittain noin 175 000 kävijää. Glastonbury tekee yhteistyötä erilaisten hyväntekeväisyys- ja luonnonsuojelujärjestöjen kanssa. Festivaaleilla ovat esiintyneet muun muassa David Bowie, The Rolling Stones, New Order, Elvis Costello, The Smiths, Oasis, Coldplay, Muse ja Metallica.


title: Glastonburyn festivaali

text: Ensimmäisen festivaalin järjesti vuonna 1970 brittiläinen Michael Eavis, maanviljelijä joka halusi järjestää oman tapahtumansa käytyään Bath Blues -festivaaleilla vuonna 1969. Pääsylippu maksoi yhden punnan, minkä lisäksi kävijöille tarjottiin ilmaista maitoa. Seuraavana vuonna festivaali oli ilmainen ja kävijämäärä nousi 12 000:een. 1970-luvulla festivaali oli vahvasti sidoksissa hippikulttuuriin ja mystiikkaan, ja esiintymisalueelle rakennettiin muun muassa laskeutumispaikka ufoille sekä pyramidin muotoinen lava. Festivaaleilla on aikojen saatossa esiintynyt tuhansia suurempia ja pienempiä yhtyeitä ja artisteja, joista monet ovat nauhoittaneet keikkansa videoille ja levyille. Myös itse festivaali on mainittu useissa kappaleissa ja siitä on tehty dokumentteja. Festivaali on kautta historiansa kasvattanut suosiotaan ja on nykyään tunnettu kautta maailman. Liput ovat haluttuja ja myydään lähes poikkeuksetta loppuun äärimmäisen nopeasti.


title: Onko sulla lupa pitää kivaa?

text: Onko sulla lupa pitää kivaa? on punkyhtye Nyrkkitappelun single, joka julkaistiin maaliskuussa 2014 levymerkillä Stupido Records.


title: Maurice Binder

text: Maurice Binder (1925–1991) oli yhdysvaltalainen graafinen suunnittelija, joka suunnitteli elokuvien alkutekstejä ja elokuvamainoksia.


title: Maurice Binder

text: Binder syntyi vuonna 1925. Hän opiskeli teknisessä korkeakoulussa, jonka jälkeen hän hakeutui taidekouluun. Binder meni töihin New Yorkin Macy’s-tavarataloon, jossa hän yleni tavaratalon taiteelliseksi johtajaksi. Toisen maailmansodan aikana hän palveli laivastossa ja käydessään satamassa Hollywoodin lähellä sai töitä still-kuvaajana. Sodan jälkeen Binder työskenteli elokuvamainonnassa ja alkutekstien suunnittelussa, erityisesti Stanley Donenin ohjaamien elokuvien parissa. Binderin suunnittelemat alkutekstit elokuvaan "Ruoho on vihreämpää aidan toisella puolella" (1961) sai suosiota, jonka vuoksi hänet pyydettiin tekemään traileri ja alkutekstit elokuvaan "Salainen agentti 007 ja tohtori No". Binder ideoi James Bond -elokuvien aseenpiippukohtauksen. Hän ei ollut mukana elokuvien "Salainen agentti 007 Istanbulissa" ja "007 ja Kultasormi" tuotannoissa, mutta suunnitteli alkutekstit kaikkiin Bond-elokuviin vuosina 1965–1989. Binder suunnitteli lisäksi alkutekstit muun muassa elokuviin "Miljardin dollarin aivot" (1967), "Barbarella" (1968), "Sherlock Holmesin salaisuus" (1970), "Villihanhet" (1987) ja "Viimeinen keisari" (1987).


title: Maurice Binder

text: Binderilla oli laaja modernin taiteen kokoelma. Hän kuoli vuonna 1991.


title: Mustat maalaukset

text: Mustat maalaukset () on yhteisnimitys neljälletoista maalaukselle, jotka espanjalainen taidemaalari Francisco de Goya maalasi vanhoilla päivillään vuosina 1820–1823 maaseutuasuntonsa Quinta del Sordon seinille. Nimitys viittaa sekä maalausten tummaan väriskaalaan että niiden synkkiin aiheisiin. Useat maalauksista esittävät ahdistavia ja painajaismaisia näkyjä, joista osa liittyy mytologiaan tai yliluonnollisiin tapahtumiin. Osa esittää rumannäköisiä ihmisiä.


title: Mustat maalaukset

text: Goya ei nimennyt ”mustia maalauksiaan” eikä jättänyt jälkeensä mitään selityksiä niiden aiheista tai sisällöstä. Ne tunnetaan nykyään seuraavilla nimillä: "Una manola", "Pyhiinvaellus San Isidron lähteelle" ("Peregrinación a la Fuente de San Isidro"), "Asmodea", "Atropos"/"Kohtalot" ("Átropos"/"Las Parcas"), "Kaksintaistelu nuijilla" ("Duelo a garrotazos"), "Kaksi munkkia" ("Dos frailes"), "Pyhiinvaellus San Isidroon" ("La Romería de San Isidro"), "Noitasapatti"/"Suuri vuohipukki" ("El aquelarre"/"El Gran Cabrón"), "Kaksi syövää vanhusta" ("Dos viejos comiendo"), "Saturnus syö poikansa" ("Saturno devorando a un hijo"), "Judit ja Holofernes" ("Judit y Holofernes"), "Kaksi naista ja mies" ("Dos mujeres y un hombre"), "Lukeminen"/"Poliitikot" ("La lectura"/"Los políticos") ja "Hautautuva koira" ("Perro semihundido").


title: Mustat maalaukset

text: Goya hankki Madridin lähellä Manzanaresjoen rannalla sijainneen nimellä Quinta del Sordo (”kuuron talo”) tunnetun talon omistukseensa vuonna 1819. Hän maalasi yhteensä neljätoista seinämaalausta talon kahteen huoneeseen, joista toinen oli ala- ja toinen yläkerrassa. Goya lienee aloittanut teosten maalaamisen vuonna 1820 parannuttuaan osittain vakavasta sairaudesta. Syyskuussa 1823 hän lahjoitti koko talon 17-vuotiaalle pojanpojalleen ja lähti pian sen jälkeen Espanjasta, joten maalausten on täytynyt valmistua tuohon ajankohtaan mennessä. ”Mustia maalauksia” ei oltu tarkoitettu julkisuuteen ja Goya maalasi ne öljyväreillä suoraan seinille. Töiden yksityinen ja henkilökohtainen luonne antoi hänelle suuren vapauden niiden sisällön suhteen.


title: Mustat maalaukset

text: ”Mustista maalauksista” tehtiin 1820- ja 1830-luvuilla kaksi inventaariota, mutta ne pysyivät suurelle yleisölle tuntemattomina, kunnes ranskalainen Charles Yriarte julkaisi vuonna 1867 niiden kuvaukset Goyaa käsitelleessä kirjassaan. Vuonna 1873 ranskalainen liikemies Émile d’Erlanger osti Quinta del Sordon talon ja määräsi seinämaalaukset siirrettäviksi kankaalle. Teokset kärsivät pahasti siirtämisprosessin yhteydessä ja suuri osa alkuperäisestä maalista menetettiin. Siirtämisestä vastasi restauroija Salvador Martínez Cubells. Maalaukset olivat näytteillä Pariisissa vuonna 1878. Vuonna 1881 ne lahjoitettiin Espanjan valtiolle ja vuodesta 1889 ne ovat olleet näytteillä Madridin Museo del Pradossa. Alkuperäinen talo purettiin vuonna 1909.


title: Mustat maalaukset

text: Muun muassa saksalaiset ekspressionistit ja surrealistinen liike olivat sitä mieltä, että Goyan ”mustat maalaukset” muodostavat modernin taiteen alkupisteen.


title: Mustat maalaukset

text: Vuonna 2003 espanjalainen professori Juan José Junquera väitti, että ”mustat maalaukset” eivät olisikaan Goyan maalaamia, sillä hänen mukaansa Quinta del Sordon yläkerta olisi rakennettu vasta Goyan kuoleman jälkeen. Hänen arvelunsa mukaan teokset olisikin maalannut taiteilijan poika Javier de Goya joskus myöhemmin.


title: Pieniä potilaita

text: Pieniä potilaita oli keväällä 2013 AVA-kanavalla esitetty tositelevisio-ohjelma, jossa seurattiin pienten potilaiden ja henkilökunnan elämää Helsingin lastenklinikalla. Ohjelma kerto sairauksista kärsivien pienten lasten tarinoita, joista jokainen sai lopuksi onnellisen lopun. Ohjelman tuotti Riku Riihilahti.


title: Blood on Ice

text: Blood on Ice on ruotsalaisen black metal -yhtye Bathoryn yhdeksäs albumi. Black Mark Production julkaisi sen 27. toukokuuta 1996. Levy nauhoitettiin jo vuosina 1988 ja 1989, mutta sitä ei julkaistu, koska Thomas "Ace" Forsberg (Quorthon) pelkäsi, että levyn materiaali poikkeaisi yhtyeen aiemmasta black metal -soundista. Lopulta se julkaistiin remasteroituna vuonna 1996 fanien painostuksen takia.


title: Hävikkiruoan hyödyntäminen

text: Hävikkiruoan hyödyntäminen on erilaisia tapoja käyttää laitosten, kauppojen ja ravintoloiden ylijäämäruokaa. Suomessa koko ravitsemusalan (kotitaloudet, ravitsemuspalvelut, kauppa ja teollisuus) hävikin osuus on noin 10–15 % ja hävikin määrä on noin 335–460 miljoonaa kiloa vuodessa.


title: Hävikkiruoan hyödyntäminen

text: Koulujen hävikkiruoan myyntiä on kokeiltu monissa kunnissa 2010-luvulla.


title: Hävikkiruoan hyödyntäminen

text: Monet kaupat lahjoittavat yli jäävää ruokaa hyväntekeväisyyteen.


title: Hävikkiruoan hyödyntäminen

text: Lunchie on ravintoloiden hävikkiruoan hyödyntämiseen kehitetty mobiilisovellus, jonka avulla asiakkaat voivat tilata palvelussa mukana olevien ravintoloiden lounaalta ylijääneitä annoksia. Asiakkaat hakevat tilaamansa annokset itse ravintolasta. Sovelluksen ideana on auttaa ravintoloitsijoita hävikin minimoinnissa ja tarjota asiakkaille mahdollisuuden nauttia ravintolaruoasta edullisesti. Palvelua voi käyttää Androidin, iOS:in tai nettiselaimen kautta rekisteröitymisen jälkeen.


title: Chris Christoffersen

text: Chris Tasker Christoffersen (s. 13. elokuuta 1979 Hasle) on tanskalainen koripalloilija.


title: Chris Christoffersen

text: 218-senttinen Christoffersen on pelipaikaltaan sentteri. Hän on pelannut kotimaansa lisäksi Italiassa, Yhdysvalloissa yliopistossa ja D-liigassa, Suomessa ja Ruotsissa. Maiden pääsarjojen lisäksi hän on pelannut muun muassa EuroCupia ja EuroChallengea. Kaudella 2005–2006 Christoffersen edusti joulukuusta lähtien suomalaista LrNMKY:tä, jossa hän voitti Suomen mestaruuden ja Suomen cupin sekä pelasi EuroChallengea. Ennen kauden ratkaisuotteluita Christoffersen joutui polvileikkaukseen.


title: Chris Christoffersen

text: Christoffersen on pelannut myös Tanskan miesten maajoukkueessa, joka hänen aikanaan ei ole yltänyt arvokisojen lopputurnauksiin.


title: Liigacup 2016

text: Liigacup 2016 oli alkuvuodesta 2016 pelattu jalkapallokilpailu, johon osallistuivat Suomen pääsarjassa Veikkausliigassa pelanneet 12 joukkuetta. Se oli järjestyksessään 20. ja viimeinen Liigacup.


title: Liigacup 2016

text: Liigacup pelattiin vuonna 2016 kahdessa kuuden joukkueen lohkossa yksinkertaisena sarjana. Lohkovoittajat pelasivat vastakkain loppuottelussa 19. maaliskuuta, jossa ratkesi kilpailun voittaja.


title: Liigacup 2016

text: Lohkovaiheen paras joukkue kummastakin lohkosta Mestarien liigaan tai Eurooppa-liigaan osallistuvien joukkueiden (SJK, RoPS, HJK ja IFK Mariehamn) lisäksi pääsi Suomen Cupissa 2016 suoraan 32 parhaan joukkoon, kun muut Veikkausliigan joukkueet aloittivat kierrosta aiemmin.


title: Liigacup 2016

text: Suomen Cupin uudistuessa kaudelle 2017 Liigacup lakkautettiin.


title: Liigacup 2016

text: Kaksi maalia:


title: Liigacup 2016

text: Yksi maali:


title: Rick Haney

text: Rick Haney (s. 28. toukokuuta 1965 Duluth, Minnesota, Yhdysvallat) on yhdysvaltalainen jääpalloilija, joka on edustanut ennätykselliset 20 kertaa Yhdysvaltain maajoukkuetta jääpallon MM-kisoissa vuosien 1990–2015 aikana.


title: Rick Haney

text: Haney on syntyisin Duluthista, jossa hän pelasi jääkiekkoa, kuten muutkin nuoret miehet. Hän siirtyi opiskelemaan Harvardin yliopistoon taloustieteitä ja pelasi samanaikaisesti yliopiston jääkiekkojoukkueessa Harvard Crimson, joka menestyi valmentaja Bill Clearyn johdolla erinomaisesti NCAA-sarjassa. Seura pääsi vuonna 1986 Michiganissa järjestettyyn lopputurnaukseen. 1980-luvun lopulla Haney jatkoi opintojaan Wisconsinin Madisonissa pankkitoiminnan maisterikoulussa.


title: Rick Haney

text: Haney aloitti jääpallouransa 1989 ja pelasi seuraavana vuonna Yhdysvaltain jääpalloliigassa. Vuodesta 1991 alkaen hän on ollut mukana jääpallon MM-kisoissa eli osallistuessaan vuoden 2016 MM-kisoihin ne ovat hänelle 20.:t. Haneyllä on siis eniten MM-kisaedustuksia ja yli sata MM-ottelua. Kansainvälisiä jääpallo-otteluita hänellä on vuoden 2016 MM-kisojen alkaessa 207. Haney on toiminut Yhdysvaltain jääpallomaajoukkueen kapteenina vuosina 1995-2015.


title: Rick Haney

text: Yhdysvaltain jääpallomestaruuksia Haneyllä on kaikkiaan kolme, jotka hän on saavuttanut Minnesota Bandolierin ja viimeisimmän Dynamo Duluthin riveissä. Haney oli perustamassa Duluthin kotiseudulleen Duluthiin jääpallojoukkuetta vuonna 2006. Jääpallouransa alkuvaiheessa 1990-luvulla Haney pelasi kauden Ruotsissa Örebro SK:n joukkueessa ja kaksi kautta Norjassa IF Readyn joukkueessa.


title: Christian Drejer

text: Christian Drejer (s. 8. joulukuuta 1982 Fredriksberg) on tanskalainen kilpauransa päättänyt koripalloilija. Hän on ensimmäinen NBA:han varattu tanskalainen. Drejer pelasi urallaan Tanskan lisäksi Espanjassa ja Italiassa sekä Yhdysvaltain yliopistosarja NCAA:ssa ja esiintyi myös Tanskan maajoukkueessa. Loukkaantumisista urallaan kärsinyt Drejer lopetti uransa 25-vuotiaana.


title: Christian Drejer

text: Laitahyökkääjänä pelannut Drejer aloitti uransa kotimaansa SISU BK:ssa, missä hänet valittiin 31,6 pisteen ottelukohtaisen keskiarvon tehtyään vuonna 2002 Basketligaenin kauden parhaaksi pelaajaksi. Hän siirtyi vuosiksi 2002–2004 Yhdysvaltoihin tasokkaaseen Floridan yliopiston joukkueeseen vaikka hänelle tarjottiin miljoonasopimuksia Euroopan huippujoukkueista. Drejer sai ensimmäisenä yliopistovuonnaan jalkavamman, joka haittasi hänen loppu-uraansa. New Jersey Nets varasi Drejerin NBA:han 51. vuorolla . Drejer oli historian ensimmäinen NBA:han varattu tanskalainen, mutta hän ei koskaan pelannut sarjassa. Hän siirtyi Eurooppaan jossa pelasi Espanjassa ja Italiassa sekä kansainvälisissä seurakilpailuissa. Vuonna 2004 Drejer voitti FC Barcelonassa Espanjan mestaruuden ja Espanjan Supercupin. Vuonna 2007 hän pelasi EuroCupin tähdistöottelussa. Drejer lopetti pelaajauransa vain 25-vuotiaana saatuaan jälleen jalkavamman vuonna 2008.


title: Christian Drejer

text: Drejer pelasi myös Tanskan miesten maajoukkueessa, joka hänen aikanaan ei ole yltänyt arvokisojen lopputurnauksiin.


title: Knud Lundberg

text: Knud Lundberg (14. toukokuuta 1920 Kööpenhamina – 12. elokuuta 2002 Gentofte) oli tanskalainen jalkapalloilija, koripalloilija ja käsipalloilija.


title: Knud Lundberg

text: Lundberg voitti Tanskan mestaruuden jokaisessa kolmessa harjoittamassaan palloilulajissa. Jalkapallossa hän voitti Tanskan miesten maajoukkueessa olympiapronssia Lontoossa 1948 ja sijoittui Helsingin kesäolympialaisissa 1952 jaetulle viidennelle sijalle.


title: The Heartburns

text: The Heartburns on suomalainen punkyhtye, joka perustettiin Turussa vuonna 2001. Yhtyeen perusti myöhemmin Kakka-hätä 77:n ja Pää Kii -yhtyeistä tunnettu laulaja-kitaristi Teemu Bergman.


title: The Heartburns

text: Yhtye on julkaissut kaksi studioalbumia, "Fucked Up in a Bad Way" (2006) ja "Fixin’ to Die" (2008). Toisen studioalbumin julkaisun jälkeen The Heartburnsin toiminta hiipui, vaikkei se koskaan varsinaisesti hajonnut. Kuuden vuoden hiljaiselon jälkeen yhtye julkaisi uutta musiikkia "Cold Hell Below" -EP:n myötä vuonna 2014.


title: Augusto Giomo

text: Augusto Gianni Giomo (3. helmikuuta 1940 Treviso – 27. tammikuuta 2016) oli italialainen koripalloilija. Hänen veljensä Giorgio Giomo oli myös koripalloilija.


title: Augusto Giomo

text: Giomo pelasi kotimaansa pääsarjassa. Hän pelasi myös Italian miesten maajoukkueessa, joka sijoittui Rooman kesäolympialaisissa 1960 neljänneksi, Tokion kesäolympialaisissa 1964 viidenneksi ja Brasilian MM-kilpailuissa 1963 seitsemänneksi.


title: Augusto Giomo

text: Giomo kuoli 75-vuotiaana 27. tammikuuta 2016.


title: Yeah (Xysman albumi)

text: Yeah on vuonna 1990 ilmestynyt suomalaisen grindcore-yhtye Xysman ensimmäinen kokopitkä albumi. Vuonna 1993 se julkaistiin CD-versiona, jonka bonuskappaleina on mini-LP:n "Above the Mind of Morbidity" (1990) materiaali. Levy on mukana myös 2004 julkaistulla kokoelmalla "Yeah / First & Magical".


title: Crystal Bradford

text: Crystal Bradford (s. 1. marraskuuta 1993 Detroit, Michigan) on yhdysvaltalainen koripalloilija.


title: Crystal Bradford

text: Vuodet 2011–2015 Bradford pelasi Central Michigan Universityn joukkueessa. Vuonna 2013 hän kuului Yhdysvaltain kesäuniversiadien kultamitalijoukkueeseen. Hyvät peliesitykset yliopistokentillä johtivat WNBA-seura Los Angeles Sparksin varaukseen koko tilaisuuden seitsemännellä vuorolla vuoden 2015 varaustilaisuudessa. Bradford pelasi Sparksissa WNBA:ssa 15 ottelussa joista yhden avausviisikossa. Hänen ottelukohtaisiksi keskiarvoikseen kirjautuivat 2,7 pistettä ja 1,3 levypalloa keskimäärin 9,4 minuutissa.


title: Crystal Bradford

text: WNBA-kautensa jälkeen Bradford pelasi loppuvuoden 2015 Brasiliassa Sampaion joukkueessa. 29. tammikuuta 2016 hänen uutisoitiin siirtyvän loppukaudeksi Suomen pääsarjan Vimpelin Vetoon. Helmikuussa hänet valittiin naisten Korisliigan kuukauden pelaajaksi.


title: Above the Mind of Morbidity

text: Above the Mind of Morbidity on vuonna 1990 ilmestynyt suomalaisen grindcore-yhtye Xysman ensimmäinen mini-LP. Se julkaistiin aluksi valkoisilla kansilla 50 kappaleen numeroituna painoksena, jota myytiin ainoastaan yhtyeen keikoilla. Kansitaide saatiin valmiiksi vasta myöhemmin ilmestyneeseen toiseen painokseen.


title: Above the Mind of Morbidity

text: Levyn materiaali on mukana myös bonuskappaleina "Yeah"-albumin vuonna 1993 julkaistulla CD-versiolla sekä kokoelmalla "Yeah / First & Magical" (2004).


title: Juhani Murto

text: Taavi Juhani Murto (9. toukokuuta 1935 Viipuri – 8. tammikuuta 2016 Helsinki) oli suomalainen kemisti. Hän oli Helsingin yliopiston fysikaalisen kemian dosentti 1965–1967 ja apulaisprofessori 1967–1989.


title: Kalle Kaakko-oja

text: Kalle Kaakko-oja (1. helmikuuta 1875 Kuru – 7. toukokuuta 1942 Tampere) oli suomalainen asioitsija ja kansanedustaja 1910–1914.


title: Kalle Kaakko-oja

text: Kalle Kaakko-ojan vanhemmat olivat torppari Eenok Kaakko-oja ja Miina Juusentytär. Hän oli torpparina Teiskossa 1900–1919 ja työskenteli asioitsijana Tampereella 1919–1942.


title: Kalle Kaakko-oja

text: Kaakko-oja valittiin eduskuntaan suomalaisen puolueen edustajaksi Hämeen läänin pohjoisesta vaalipiiristä vuosiksi 1910–1914. Hän toimi eduskunnan sivistysvaliokunnassa.


title: Leena Saijonmaa-Koulumies

text: Leena Enni Saijonmaa-Koulumies on suomalainen eläinlääkäri. Hän on eläinlääketieteen tohtori, PhD, dosentti ja pieneläinsairauksien erikoiseläinlääkäri. Hän on erikoistunut allergisten eläinten hoitoon ja on Suomen arvostetuimpia eläinlääkäreitä.


title: Leena Saijonmaa-Koulumies

text: Saijonmaa-Koulumies on opiskellut pianonsoittoa Sibelius-Akatemiassa mutta haki kuitenkin Eläinlääketieteelliseen korkeakouluun ja valmistui eläinlääkäriksi. Hän teki vuonna 2000 väitöskirjan Lontoon yliopiston Royal Veterinary Collegessa eläinten allergioihin liittyvistä ihotulehduksista


title: Leena Saijonmaa-Koulumies

text: Saijonmaa-Koulumies on Helsingin yliopiston dermatologian dosentti ja työskentelee yksityisellä eläinlääkäriasemalla.


title: Leena Saijonmaa-Koulumies

text: Saijonmaa-Koulumiehen puoliso on Jyrki Koulumies.


title: Pekka Kopsa

text: Pekko (Pekka) Kopsa (26. elokuuta 1887 Jaakkima – 19. maaliskuuta 1969 Mikkeli) oli suomalainen liikemies ja kansanedustaja 1922–1929.


title: Pekka Kopsa

text: Pekka Kopsan vanhemmat olivat maanviljelijä Antti Kopsa ja Regina Roininen. Hän työskenteli ensin maanviljelijänä ja puutavaraliikemiehenä Jaakkimassa vuoteen 1925, sitten leipomo- ja kahvilaliikkeen harjoittajana Lahdenpohjassa 1925–1939 ja 1941–1944. Vuosina 1945–1961 hän omisti matkustajakodin Pieksämäellä.


title: Pekka Kopsa

text: Kopsa valittiin eduskuntaan maalaisliiton edustajaksi Viipurin läänin itäisestä vaalipiiristä vuosiksi 1922–1929. Hän toimi myös Jaakkiman kunnanvaltuuston ja Lahdenpohjan kauppalanvaltuuston puheenjohtajana sekä Lahdenpohjan kauppalanhallituksen jäsenenä.


title: Kopsa

text: Kopsa tarkoittaa seuraavia asioita:


title: Adolph Lindskog

text: Per Adolph Lindskog (4. joulukuuta 1751 Tukholma Ruotsi – 20. kesäkuuta 1836 Pietarsaari) oli kauppaneuvos, laivanvarustaja ja tehtailija.


title: Adolph Lindskog

text: Lindskogin vanhemmat olivat David Lindskog ja Sara Myhra ja puoliso vuodesta 1781 Anna Catharina Malm (1762–1833). Pietarsaareen Tukholmassa syntynyt Lindskog saapui ensimmäisen kerran kesällä 1775 laivan perämiehenä, jäi maihin ja ryhtyi Malmin sukuun kuuluneen Niclas Malmin omistaman kauppahuoneen palvelukseen. Laivuriksi ja porvariksi kaupunkiin hänet hyväksyttiin muutaman vuoden päästä, vuonna 1781 hän avioitui ensimmäisen työnantajansa tyttären kanssa. Laivanpäällikkönä Lindskog toimi vuoteen 1788 asti, mutta appensa kuoltua 1785 hän sai perintönä osuuksia kauppalaivoihin ja paneutui laivojen rakentamiseen ja varustamiseen. Täydet porvarioikeudet Lindskogille myönnettiin 1786. Hän rakennutti yhteensä kuusitoista alusta ja oli vuodesta 1796 osakkaana Pietarsaaren kauppiaiden yhteisessä telakassa. 1800-luvun alussa Lindskog hankki Ähtävältä sahan ja myöhemmin Pietarsaaren tupakkatehtaan osake-enemmistön. Hän kohosi liiketoimiensa ansiosta maakunnan varakkaimpien joukkoon ja muun muassa rakennutti Pietarsaaren ensimmäisen kivitalon. Vuonna 1818 hän luovutti liikkeensä hoidon poikansa Carl Salomonin hoitoon, vanhemman pojan Niclas Adolphin muutettua Tukholmaan 1810. Kummankaan pojan liiketoimet eivät kuitenkaan onnistuneet, Carl Salomonin hoitamina liiketoimet joutuivat vararikkoon 1842. Jo sitä ennen vuonna 1835 Lindskogien kaupunkitalo oli tuhoutunut Pietarsaaren tulipalossa.


title: Wille Särkkä

text: Wilhelm Gustaf (Wille Kustaa, W. K.) Särkkä (26. helmikuuta 1877 Suomenniemi – 18. huhtikuuta 1968 Lappeenranta) oli suomalainen maanviljeljä, kunnallisneuvos ja nuorsuomalaisten sekä Kansallisen Edistyspuolueen kansanedustaja.


title: Wille Särkkä

text: Särkän vanhemmat olivat maanviljelijä Wille Särkkä ja Anna Sofia Kiesilä. Särkkä oli maanviljelijänä Suomenniemellä ja hän oli myös palovakuutusyhtiön toimitusjohtajana.


title: Wille Särkkä

text: Särkkä oli kansanedustajana 1917–1929 ja 1930–1936 edustaen Viipurin läänin läntistä vaalipiiriä. Särkkä oli presidentin valitsijamiehenä vuosien 1925 ja 1931 presidentinvaaleissa. Hän oli Suomenniemen kunnanvaltuuston jäsenenä ja Suomenniemen kunnallislautakunnan esimiehenä. Särkkä kuului Paloapuyhdistysten jälleenvakuutusyhdistyksen johtokuntaan ja Suomi-yhtiön edustajistoon. Hän sai kunnallisneuvoksen arvon 1933.


title: Wille Särkkä

text: Särkkä oli naimisissa vuodesta 1899 Amanda Loviisa Kurkelan kanssa.


title: Aaro Jaskari

text: Aaron (Aaro) Jaskari (1. heinäkuuta 1880 Laihia – 28. heinäkuuta 1925 Karstula) oli suomalainen maanviljeljä ja Kansallisen Edistyspuolueen kansanedustaja.


title: Aaro Jaskari

text: Jaskarin vanhemmat olivat maanviljelijä Matti Jaskari ja Liisa Hyöty. Jaskari kävi kansakoulun. Hän oleskeli vuosina 1902–1905 Yhdysvalloissa kieltäydyttyään osallistumasta asevelvollisuuskutsuntoihin. Suomeen palattuaan hän oli tilanomistajana Karstulassa 1905–1925 ja hän oli myös vakuutusyhtiö Salaman tarkastajana.


title: Aaro Jaskari

text: Jaskari oli kansanedustajana 1922–1925 edustaen Vaasan läänin itäistä vaalipiiriä. Jaskari kuoli kesken edustajakautensa ja hänen tilalleen eduskuntaan tuli Edistyspuolueen Eva Heikinheimo. Hän oli Karstulan kunnanvaltuuston jäsenenä ja Karstulan kunnallislautakunnan esimiehenä.


title: Aaro Jaskari

text: Jaskari oli naimisissa vuodesta 1902 Olga Krookin kanssa.


title: Þórey Edda Elísdóttir

text: Þórey Edda Elísdóttir (s. 30. kesäkuuta 1977 Reykjavik) on islantilainen seiväshyppääjä. Hän edusti aktiiviurallaan FH Hafnarfjörður -seuraa, ja on pituudeltaan 181 cm.


title: Þórey Edda Elísdóttir

text: Þórey sijoittui yhdeksänneksi alle 23-vuotiaiden EM-kilpailuissa Turussa 1997. Hän karsiutui EM-kilpailujen loppukilpailusta 1998 sekä sisä- että ulkoradoilla. Hän sijoittui seuraavana vuonna yhdeksänneksi Maebashin sisäratojen MM-kilpailuissa, viidenneksi Göteborgin alle 23-vuotiaiden EM-kilpailuissa ja 13:nneksi Sevillan MM-kilpailuissa. Hän karsiutui loppukilpailusta Sydneyn olympialaisissa 2000.


title: Þórey Edda Elísdóttir

text: Þórey voitti NCAA:n yliopistomestaruuden 2001 Islannin halliennätyksellä 451. Edmontonin MM-kilpailuissa 2001 hän sijoittui kuudenneksi tuloksella 445. Münchenin EM-kilpailuissa 2002 hän oli yhdestoista. Seuraavana vuonna hän karsiutui loppukilpailusta Birminghamin MM-hallikilpailuissa ja jäi loppukilpailussa ilman tulosta Pariisin MM-kilpailuissa. Hän karsiutui loppukilpailusta Budapestin MM-hallikilpailuissa 2004.


title: Þórey Edda Elísdóttir

text: Þórey hyppäsi Islannin ulkorataennätyksen 460 Madridissa 17. heinäkuuta 2004. Hän sijoittui viidenneksi Ateenan olympialaisissa 2004 tuloksella 455. hän oli samana vuonna seitsemäs ja kahdeksas. Hän karsiutui loppukilpailusta Helsingin 2005 ja Osakan MM-kilpailuissa 2007 sekä Pekingin olympialaisissa 2008.


title: Väinö Joensuu

text: Väinö Mikael Joensuu (s. 13. elokuuta 1894 Viipuri) oli suomalainen filosofian maisteri, toimittaja, suomentaja ja pakinoitsija.


title: Väinö Joensuu

text: Joensuun vanhemmat olivat talonomistaja Salomon Joensuu ja Paulina Laurila. Hän pääsi ylioppilaaksi 1912 ja valmistui filosofian kandidaatiksi 1917 ja maisteriksi 1923.


title: Väinö Joensuu

text: Joensuu oli sanomalehti Karjalan ulkomaan osaston toimittajana 1917–1919, Uuden Suomen toimittajana 1919–1931, Ilta-Sanomien toimittajana 1932–1950 sekä Sanomalehtimiehen toimittajana vuodesta 1947. Hän toimi myös Karjalan Helsingin-kirjeenvaihtajana 1920–1939 ja oli venäjänkielen opettajana Yhteiskunnallisessa korkeakoulussa ja Teknillisessä korkeakoulussa. Joensuu oli Helsingin sanomalehtimiesyhdistyksen sihteerinä vuodesta 1926 ja Suomalais-latvialaisen yhdistyksen sihteerinä 1928–1936. Joensuu kirjoitti Ilta-Sanomiin pakinoita nimimerkillä "Mikko".


title: Väinö Joensuu

text: Joensuu oli naimisissa vuodesta 1938 Kyllikki Vasan (Waldstedt) kanssa.


title: Jyrjövä

text: Jyrjövä () on entinen kylä Leningradin alueen Lomonosovin piirin Kaprion kunnassa Venäjällä. Se sijaitsi Länsi-Inkerin ylängön pohjoisreunalla viitisen kilometriä Kapriosta pohjoiseen.


title: Jyrjövä

text: Kaprion ujestin Kargalin pogostaan kuulunut Jyrjövä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatiman maakirjan mukaan kylään oli ortodoksien rinnalle muuttanut luterilaisia uudisasukkaita Jääskestä.


title: Jyrjövä

text: 1700-luvun alusta lähtien Jyrjövä kuului Vornaisin kartanoon, jonka omistajat siirsivät seudulle venäläisiä talonpoikia. Peter von Köppenin mukaan vuonna 1848 kylässä asui venäläisten ohella 43 äyrämöistä, jotka kuuluivat Kaprion luterilaiseen seurakuntaan. Ortodoksit kuuluivat Klopitsan seurakuntaan, mutta kävivät kirkossa mieluummin lähempänä Kapriossa. Jyrjövässä oli vuonna 1731 rakennettu tsasouna.


title: Jyrjövä

text: Kylän talonpojat olivat 1860-luvulle saakka tilanomistajan maaorjia. Myöhemmin he kuuluivat Vornaisin volostin Vysotskojen kyläkuntaan. Maanviljelyn lisäksi asukkaat työskentelivät Hatapusan paperitehtaalla ja kyytimiehinä kaupungeissa. Lapset kävivät koulua Kostlovassa.


title: Jyrjövä

text: Venäjän vallankumouksen jälkeen Jyrjövä kuului aluksi Sirkkovan ja myöhemmin Kaprion kyläneuvostoon. Kylä hävisi toisen maailmansodan aikana tai sen jälkeen.


title: Jyrjövä

text: Nykyään paikalla on puutarhapalstojen ympäröimien omakotitalojen muodostama huvila-asutus. Kesäasukkaiden määräksi arvioidaan 48 henkeä. Jyrjövän ja Sirkkovan tienoille suunnitellaan laskettelukeskusta.


title: Cirkelbroen

text: Cirkelbroen (Ympyräsilta) on Kööpenhaminassa oleva kevyen liikenteen silta joka ylittää Christianshavnin kanavan. Silta avattiin elokuussa 2015 ja sen on suunnitellut tanskalais-islantilainen taiteilija Olafur Eliasson. Silta on rakenteeltaan ainutlaatuinen. Se koostuu viidestä ympyränmuotoisesta tasosta, jotka ovat yhteydessä toisiinsa. Jokaisen tason keskellä on masto ja köysistö, jolloin silta muistuttaa aikoinaan alueen satamassa olleista purjelaivoista.


title: Tripla (televisio-ohjelma)

text: Tripla on syksyllä 2015 esitetty viihdeohjelma, jossa 12 näyttelijää tekivät koko viikon ajan sketsejä heille annetuista teemoista. Juontajana toimi Niko Kivelä. Ensimmäinen jakso esitettiin Nelonen-kanavalla 4. lokakuuta 2015.


title: Koskikatu (Joensuu)

text: Koskikatu on itä-länsisuuntainen katu Joensuun keskustassa. Se johtaa Elielinkujan päästä, Rantakadulta Länsikadulle. Katu jatkuu Yliopistokatuna kohti Linnunlahtea ja Noljakkaa. Nimensä se on saanut sijaintinsa mukaan Pielisjoen koskista.


title: Koskikatu (Joensuu)

text: Koskikadun varrella on on eteläpuolella, joelta päin alkaen:


title: Koskikatu (Joensuu)

text: Koskikadun varrella on on pohjoispuolella, joelta päin alkaen:


title: Koskikatu (Joensuu)

text:
Poikkikatuja ovat joelta päin luettuna Torikatu, Kauppakatu, joka on myös kävelykatu, Kirkkokatu, Koulukatu, Kalevankatu, Merimiehenkatu ja Sepänkatu.
Lokakuussa 2018 avatun Toriparkin sisään- ja ulostuloväylät ovat Koskikadulla Mustosen kadun kohdalla.
Liikennevalot ovat Rantakadun, Koulukadun ja Länsikadun risteyksissä. Koulukatu on etuoikeutettu katu.


title: Koskikatu (Joensuu)

text: Kadun pohjoislaidalla kulkee koko matkalla pyörätie. Eteläpuolella pyörätie on merkitty vain kahden korttelin matkalle eli Merimiehenkadun ja Länsikadun välille.


title: Pienlehti

text:
Pienlehti on usein niukoilla resursseilla sekä vapaaehtoistyönä tehty mielipide- kulttuuri- tai tiedeaiheinen julkaisu, jonka kustantajana toimii usein valtion tukema yleishyödyllinen yhteisö. Pienlehtiin lukeutuvat muun muassa seurojen, järjestöjen, yhdistysten kuin muiden vastaavien organisaatioiden
tuottamat julkaisut. Pienlehdiksi voidaan lukea jopa blogityyppisiä verkkojulkaisuja, vaikka yleensä lehden tulisi ilmestyä säännöllisesti ja sisältää edes jollain tasolla toimitettua, suunniteltua sisältöä.


title: Pienlehti

text: Suomessa ilmestyy tällä hetkellä yli 300 pienlehteä, joiden lukijoiden määrä liikkuu sadoissa tuhansissa. Niiden määrästä ei ole tarkkaa tilastoa, sillä niitä ei luokitella virallisesti omaksi lajityypikseen.


title: Pienlehti

text: Monissa pienlehdissä vaikuttavat aktiivisesti muun muassa järjestöihmiset, kansalaisvaikuttajat ja omien alojensa asiantuntijat, jotka kokevat alati lisääntyvän lehtimainonnan ja -markkinoinnin uhkana sanavapaudelle, uskottavuudelle sekä ammattitaidon osoittamiselle. Näiden järjestöjen aktivistit ovat sitä mieltä, että lehtimainonta sitoo lehden lisäksi myös sen toimittajatkin seisomaan mainostajan ja tämän mahdollisesti kyseenalaisen tai epäeettisen ideologian takana. Vaikka pienlehdessä mainostaminen olisi edullista, se ei usein ole kannattavaa, sillä yksittäisen lehden leivikki on pieni. Viestinnän dosentti Sinikka Sassi määrittelikin pienlehdistöä koskevassa tutkimuksessaan pienlehdet ei-kaupallisiksi ja mainostuloista riippumattomiksi lehdiksi.


title: Pienlehti

text: Sarjakuvapuolella pienlehti-käsitteellä tarkoitetaan yksittäisten tekijöiden kokoamia pieniä sarjakuvalehtiä.


title: Kuusijärvi

text: Kuusijärvi voi tarkoittaa ainakin seuraavia:


title: Michal Krčmář

text: Michal Krčmář tarkoittaa seuraavia:


title: Leonora Christina Ulfeldt

text: Leonora Christina Ulfeldt (8. heinäkuuta 1621 – 16. maaliskuuta 1698) oli Tanskan ja Norjan kuninkaan Kristian IV:n tytär. Leonora oli vangittuna 22 vuotta Kööpenhaminan linnassa olleessa sinisessä tornissa, jonne hänen velipuolensa kuningas Frederik III oli passittanut. Vankilassa hän kirjoitti omaelämänkertansa Jammers Minden, joka kuuluu nykyään Tanskan kulttuurikaanoniin.


title: Michal Krčmář (balettitanssija)

text: Michal Krčmář (s. 13. kesäkuuta 1990 Praha, Tšekki) on tšekkiläissyntyinen balettitanssija, joka tanssii Suomen kansallisbaletissa tähtitanssijana. Hän on kuulunut Kansallisbaletin balettikuntaan vuodesta 2011. Suomen Kulttuurirahasto myönsi hänelle vuonna 2016 Edvard Fazer -palkinnon. Perusteluissa mainittiin Krčmářin huikea tekniikka ja syvällinen taiteellinen tulkinta. Lisäksi hän on ollut kannustava työtoveri ja mentoroinut uransa alussa olevia tanssijoilta.


title: Michal Krčmář (balettitanssija)

text: Krčmář on opiskellut Prahan tanssikonservatoriossa 2001–2009 ja osallistunut Daria Klimentovan mestarikurssille Prahassa 2006. Suomessa hän sai tähtitanssijan tittelin 2015. Hän on tehnyt vierailuja muun muassa Japaniin, Venäjälle ja Kolumbiaan sekä kotimaansa Prahan valtionoopperan balettiin 2012. Ennen kiinnitystään Kansallisoopperan balettiin hän on työskennellyt solistitanssijana Böömin baletissa ja Prahan valtionoopperan baletissa.


title: Eino A. Jussila

text: Eino Artturi Jussila (15. kesäkuuta 1900 Messukylä – 10. syyskuuta 1964) oli suomalainen diplomi-insinööri ja rehtori.


title: Eino A. Jussila

text: Jussilan vanhemmat olivat maanviljelijä Kalle Jussila ja Vilhelmiina Jussila, Hän pääsi ylioppilaaksi 1919 ja valmistui diplomi-insinööriksi 1925. Jussila teki opintomatkat Yhdysvaltoihin 1928–1930 ja Englantiin 1933 sekä 1935.


title: Eino A. Jussila

text: Jussila toimi Puuteknillisen tutkimuslaitoksen osastoinsinöörinä 1930–1938 ja hän oli Suomen sahateollisuuskoulun rehtorina vuodesta 1938 alkaen. Jussila oli myös Suomen sahateollisuusmiesten yhdistyksen johtokunnan jäsen vuodesta 1939 alkaen.


title: Voi Hyvin

text: Voi Hyvin on A-Lehtien kustantama hyvinvointiin keskittynyt aikakauslehti. Lehti sisältää mm. onnellisen ja terveellisen elämäntavan asiantuntijoiden kertomuksia, mielen ja kehon kunnossapitoa sekä elämästä nauttimista. Lehti ilmestyy 10 kertaa vuodessa.


title: Voi Hyvin

text: Vuonna 2016 Ulla Veirto toimii vastaavana päätoimittaja, sekä Päivi Anttila päätoimittajana.


title: Kaisu Weckman

text: Kaisa (Kaisu) Maria Weckman, o. s. "Niittynen" (27. heinäkuuta 1921 Tampere – 17. heinäkuuta 1998 Tampere) oli suomalainen Suomen Kansan Demokraattisen Liiton kansanedustaja ja Kansaneläkelaitoksen johtaja.


title: Kaisu Weckman

text: Weckmanin vanhemmat olivat metallityömies Herman Niittynen ja Maria Vilhelmiina Mäensivu. Hän kävi kansakoulun ja Tampereen tyttöjen ammattikoulun. Weckman työskenteli vaatetustyöläisenä Tampereella 1939–1949 ja hän oli Tampereen Pukutehtaan pääluottamusmiehenä 1949–1966. Kansanedustajakautensa jälkeen Weckman oli Kansaneläkelaitoksen hallituksen jäsenenä ja johtajana vuoden 1976 alusta lähtien.


title: Kaisu Weckman

text: Weckman oli kansanedustajana 1966–1976 edustaen Hämeen läänin pohjoista vaalipiiriä. Hän siirtyi Kansaneläkelaitosen johtajaksi tammikuun lopussa 1976 kesken edustajakautensa ja hänen tilalleen eduskuntaan tuli SKDL:n Ulla-Leena Alppi. Weckman oli presidentin valitsijamiehenä vuoden 1968 presidentinvaaleissa ja hän oli Tampereen kaupunginvaltuuston jäsenenä vuodesta 1968. Hän oli myös Suomen kommunistisen puolueen keskuskomitean jäsen vuodesta 1963 ja Tekstiili- ja vaatetustyöväen liiton liittovaltuuston varapuheenjohtaja.


title: Kaisu Weckman

text: Kaisu Weckman oli naimisissa vuodesta 1944 varastonhoitaja Gunnar Leo Weckmanin kanssa.


title: Pankkala

text: Pankkala () on entinen kylä Leningradin alueen Lomonosovin piirin Kaprion kunnassa Venäjällä. Se sijaitsi Länsi-Inkerin ylängön pohjoisreunalla noin 7 kilometriä Kapriosta koilliseen.


title: Pankkala

text: Kaprion ujestin Kargalin pogostaan kuulunut Pankkala (ven. "Kostivtsovo") mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen asukkaat harjoittivat raudan tuotantoa. Ruotsalaisten 1600-luvun alussa laatiman maakirjan mukaan kylään oli muuttanut luterilaisia uudisasukkaita Suomesta.


title: Pankkala

text: 1700-luvun alusta lähtien Pankkala kuului Vornaisin kartanoon. Peter von Köppenin mukaan vuonna 1848 kylässä asui 149 äyrämöistä, jotka kuuluivat Kaprion luterilaiseen seurakuntaan. Vielä myöhemminkin Pankkala mainitaan yksinomaan suomalaisena kylänä. Toisen tiedon mukaan sen ortodoksit kuuluivat Klopitsan seurakuntaan.


title: Pankkala

text: Kylän talonpojat olivat 1860-luvulle saakka tilanomistajien maaorjia. Myöhemmin he kuuluivat Vornaisin volostin Vysotskojen kyläkuntaan. Vuonna 1909 kylään avattiin semstvon koulu.


title: Pankkala

text: Venäjän sisällissodan aikana Pankkalassa oli Inkerin rykmentin päämaja, jossa käyttiin neuvotteluja valkoisia joukkoja komentaneen Aleksandr Rodzjankon kanssa. Sen jälkeen Pankkala kuului Kostlovan ja Klopitsan kyläneuvostoihin. Kylä tuhoutui toisessa maailmansodassa.


title: Sur ma route

text: ”Sur ma route” on ranskalaisen artistin Black M:n kappale, joka julkaistiin hänen debyyttialbumiltaan "Les yeux plus gros que le monde" (2014). Ranskan singlelistalla kappale oli kymmenen parhaan joukossa 18 viikkoa, joista neljä listan kärjessä, ja lisäksi se nousi kymmenen parhaan joukkoon Belgiassa ja sijalle 40 Sveitsissä. Single myi Ranskassa kultaa ja Belgiassa platinaa.


title: Mauri Perkonoja

text: Maurits (Mauri) Arvi Perkonoja (31. elokuuta 1902 Paimio – 29. kesäkuuta 1994 Paimio) oli suomalainen kirvesmies ja Suomen Kansan Demokraattisen Liiton kansanedustaja.


title: Mauri Perkonoja

text: Perkonojan vanhemmat olivat torppari Juho Wiktor Perkonoja ja Iida Sofia Lindholm. Hän kävi kansakoulun ja vuonna 1928 Työväen akatemian. Perkonoja oli maataloustöissä vuoteen 1930 saakka ja sen jälkeen hän oli rakennustöissä kirvesmiehenä.


title: Mauri Perkonoja

text: Perkonoja oli kansanedustajana 1947–1951 edustaen Turun läänin eteläistä vaalipiiriä. Hän tuli eduskuntaan SKDL:n Vihtori Metsärannan tilalle. Perkonoja oli presidentin valitsijamiehenä vuoden 1950 presidentinvaaleissa. Hän oli Paimion kunnallislautakunnan ja kunnanhallituksen jäsenenä ja hän toimi Paimion kunnanvaltuuston varapuheenjohtajana. Hän toimi myös Maalaiskuntien liiton tilintarkastajana.


title: Kuusijärvi (Parkano)

text: Kuusijärvi eli Ylinen-Kuusijärvi on Pirkanmaalla Parkanossa Kuusijärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Kuusijärvi on osa Kuusijoen valuma-aluetta ja samalla sen pääjärvi. Kuusijärven oman valuma-alueen järvisyys on 1,8%.


title: Kuusijärvi (Parkano)

text: Järven pituus on 1,2 kilometriä, leveys 400 metriä ja sen pinta-ala on 24 hehtaaria. Siihen laskee Kirjaisluoma, jonka lähdejärvi on Alinen Kirjasjärvi. Pienet tulo-ojat ovat suo-ojia tai rantojen pelto-ojia. Järven oma laskuoja Kuusijoki lähtee järven eteläpäästä. Luusuassa sijaitsee pohjapato, jolla järven vedenpinnan korkeutta säädellään. Padon alapuolelle laskee suoksi kuivuneen Pikkulammen laskuoja. Rantaviivan pituus on 2,8 kilometriä. Noin kolmasosa rannoista ovat peltoa ja kuudesosa suota. Loput rannoista ovat metsämaata. Rantojen läheisyydessä sijaitsee viisi maatilaa ja noin 15 vapaa-ajan asuntoa. Niille johtaa tiet yhdystieltä 13245, jolle pääsee valtatieltä 23.


title: Kuusijärvi (Parkano)

text: Järven rannat ovat entistä vesijättömaata ja muodostavat nykyään sekametsän. Järvessä elää hauki ja ahven. Sellaiset lajit kuin rapu, made, särki ja kiiski hävisivät 1950-luvun lopun järvenlaskuhankkeen myötä.


title: Kuusijärvi (Parkano)

text: Vuonna 2009 jättivät asukkaat Aluehallintovirastolle hakemuksen järven kunnostamiseksi. Kunnostustoimenpiteiksi tulivat järven luusuan pohjapadon korotus ja järven pohjan ruoppaus humusaineksesta. Näillä toimilla turvattaisiin järven ranta-asukkaiden virkistyskäyttö.


title: Kuusijärvi (Parkano)

text: Vanhassa 1800-luvun pitäjänkartassa järven nimi oli "Kuusijärvi" eli sama kuin etelässä sijainneella nykyisellä Metsäjärvellä. Tämän vuoksi järvellä esiintyy "ylinen"-etumääre. Silloin 1800-luvulla järven asukkaat asuttivat maatiloja, joita kutsuttiin nimillä "Kuusijoensuu", "Ylä-Kuusijärvi" ja "Ala-Kuusijärvi". Näiden pellot sijaitsivat nykyisten talojen ympärillä. Niittyjä oli ojien ympärillä, rannoilla ja yksittäisillä soilla. Lounaassa sijainnut Pikkulampi oli pitäjänkartassa nimetön lampi, mutta se oli kartassa hieman nykyistä Raivalammia pienempi. Vuonna 1875 oli aikomus laskea Kuusijärvi ja 1893 oli aikomus perata Kuusijokea. Kumpaakaan asiaa ei ilmeisesti toteutettukaan.


title: Kuusijärvi (Parkano)

text: Vuonna 1955 järven yliveden pinnankorkeus on ollut 132,25 metriä merenpinnan yläpuolella (mpy, N). Vuonna 1956 valmistui perkaushankkeen suunnitelma, jolla keskiylivedenkorkeus laskettaisiin korkeuteen 131,15 metriä mpy (N). Järveen laskeva Kirjasluoma on kaivettu eli puhkaistu laskemaan Kuusijärveen 1960-luvun alussa. Samalla luomaa perattiin ja suoristettiin useassa kohdissa. Kirjasluoma on tuonnut järveen suo- ja metsäojien humusta, joka on laskeutunut järven pohjalle tasoittaen ja mataloittaen sitä useilla desimetreillä ja joka on samalla lyhentänyt järveä kymmeniä metrejä.


title: Kuusijärvi (Parkano)

text: Samaan perkaushankkeeseen kuului myös rakentaa Kuusijoen luusuaan betoninen pohjapato, jolla säädeltäisiin järven vedenkorkeutta. Padolla pyrittiin keskivedenkorkeuteen 130,77 metriä mpy (N). Humuksen kertymisen vuoksi paikalliset asukkaat ovat kuitenkin tukkineet padon aukkoa siten, että järven vesitilavuus on säilynyt riittävän suurena. Esimerkiksi vuodesta 1988 alkaen järven keskivedenkorkeudeksi on säädelty 131,25–131,35 metriä mpy (N). Näin toimien järven yleissyvyys on säilynyt 0,7–1,0 metrissä. Järjestely oli laiton ja järven tilan heikennyttyä, ovat asukkaat hakeneet vuonna 2009 Aluehallintovirastolta lupaa kunnostaa järveä.


title: Royal Copenhagen

text: Royal Copenhagen, virallisesti "Den Kongelige Porcelænsfabrik", on Tanskan kuninkaallisen perheen vuonna 1775 perustama posliinitehdas, joka on vuodesta 2013 kuulunut suomalaisen Fiskars Oyj:n omistukseen.


title: Royal Copenhagen

text:
Royal Copenhagen on erikoistunut käsinmaalattujen posliiniastioiden valmistukseen. Yrityksen kuuluisimpia astiastoja on "Flora Danica", joka valittiin vuonna 2006 Tanskan kulttuurikaanoniin yhtenä 12:sta muotoilun ja taidekäsityön edustajana.
Yrityksen tuotteita valmistetaan Tanskan ohella Thaimaassa, joka on lähellä yrityksen yhtä päämarkkina-aluetta Japania. Vuonna 2011 Royal Copenhagenilla oli 650 työntekijää lähinnä Tanskassa, Japanissa ja Thaimaassa, ja liikevaihtoa noin 66 miljoonaa euroa. Omia myymälöitä sillä oli 12 ja lisäksi 117 shop-in-shopia Tanskassa, Aasiassa, Saksassa ja Yhdysvalloissa.


title: Automobiles Léon Bollée

text: Léon Bollée Automobiles oli Ranskan Le Mansissa toiminut ajoneuvovalmistaja, jonka perusti vuonna 1895 Léon Bollée. Yhtiön ensimmäinen sarjana valmistettu malli oli kolmipyöräinen "Voiturette".


title: Automobiles Léon Bollée

text: Ensimmäinen Léon Bolléen "Voiturette" valmistui vuonna 1886. Kolmipyöräisen ajoneuvon voimanlähteenä toimi yksisylinterinen, kolmehevosvoimainen moottori ja voimansiirto vetävälle takapyörälle oli hihnavälitteinen. Malli myi hyvin ja ranskalainen Hurtu & Diligeon valmisti sitä lisenssillä satoja kappaleita. Bollée itse valmisti ainoastaan mallin prototyypit ja kilpaversiot.


title: Automobiles Léon Bollée

text: Bolléelle Voiturette oli ainoastaan hetken aikaa elänyt liiketoimi. Vuonna 1899 sen syrjäytti 4-pyöräinen "oikea" auto, jonka suunnitelmien oikeudet myytiin vuonna 1901 Darracqille.


title: Automobiles Léon Bollée

text: Vuonna 1903 Le Mansiin valmistui uusi tehdas, jonka myötä Bollée alkoi valmistaa isompia malleja. Näitä olivat ketjuvetoiset, nelisylinteriset mallit, joista pienemmän iskutilavuus oli 4,6 litraa ja teho 28 hevosvoimaa ja isomman iskutilavuus kuusi litraa ja teho 45 hevosvoimaa. Vuonna 1907 valikoimaan lisättiin iso, 11,9 litran kuusisylinterinen alusta. Myöhemmin paletin alapäähän liitettiin pieniä malleja, kuten "10/14 HP".


title: Automobiles Léon Bollée

text: Vuoden 1910 sarjaan kuului yhdeksän mallia, joista kaksi yli kymmenlitraisella moottorilla. Vuonna 1911 yhtiö valmisti 600 autoa vuodessa.


title: Automobiles Léon Bollée

text: Léon Bollée kuoli vuonna 1913, mutta yhtiö jatkoi toimintaa hänen leskensä omistuksessa ja johdossa. Ensimmäisen maailmansodan aikana valmistui joitain autoja, mutta pääasiassa yhtiö tuotti ampumatarvikkeita ja konekivääreitä. Yhtiö palasi takaisin täyteen autojen valmistukseen vuonna 1919, 2,6-litraisen "Type H:n" myötä. Tämä sai seurakseen 3,9-litraisen kuusisylinterisen mallin vuonna 1922.


title: Automobiles Léon Bollée

text: Englantilainen Morris Motors oli jo aiemmin yrittänyt saada mallejaan myyntiin Ranskassa, mutta huonolla menestyksellä. Vuonna 1924 yhtiö teki toisen yrityksen, ostamalla lemansilaisen Léon Bollée -autotehtaan ja alkamalla valmistaa siellä omia mallejaan. Nelisylinteriset mallit, joille annettiin nimi "Morris-Léon Bollée", olivat hyvin samankaltaisia englantilaisten Morris Cowley- ja Oxford -mallien kanssa.


title: Automobiles Léon Bollée

text: Bolléesta tehtiin Morris-konsernin tytäryhtiö ja sen johtoon nimettiin Cowleyn tehtaalla palvelleita brittejä. Morris-Léon Bollée -autojen valmistus alkoi vuoden 1925 lopulla.


title: Automobiles Léon Bollée

text: Ensimmäinen malli, "Type MLB" oli varustettu Hotchkissin 12-hevosvoimaisella, 2,5-litraisella moottorilla. Vuonna 1928 mallistoon tuli 3-litraisella rivikahdeksikolla varustettu malli "18 HP", mutta näitä ei valmistunut kuin kuusi kappaletta.


title: Automobiles Léon Bollée

text: Erinäisten komponenttien saantivaikeuksista huolimatta autoja valmistui 150 kappaleen viikkovauhtia. Ranskan kuluttajamarkkinat eivät kuitenkaan olleet vielä valmiita täysin hyväksymään ulkolaisen yhtiön valmistamaa autoa, ja myyntimäärät jäivät kauas alkuperäisistä odotuksista. Tämän vuoksi yhtiö lopetti autojen valmistuksen vuonna 1928.


title: Automobiles Léon Bollée

text: Morris ei onnistunut saamaan ranskalaisessa tyttäressään aikaan käännettä parempaan. Vuonna 1931 Morris lopetti yhtiön toiminnan ja myi sen osakekannan ranskalaiselle liikemiesryhmälle, joka hoiti varastoon jääneiden autojen myynnin markkinoille.


title: Vihtori Metsäranta

text: Vihtori Villehard Metsäranta (8. marraskuuta 1880 Laitila – 20. marraskuuta 1947 Helsinki) oli suomalainen maanviljelijä ja Suomen Kansan Demokraattisen Liiton kansanedustaja.


title: Vihtori Metsäranta

text: Metsärannan vanhemmat olivat sorvari Johan Viktor Virtanen ja Eeva Kustaava Lindgren. Hän kävi kansakoulun ja kansanopiston. Metsäranta oli muuraus- ja sorvaustöissä sekä toimi maanviljelijänä Laitilassa.


title: Vihtori Metsäranta

text: Metsäranta oli kansanedustajana 1945–1947 edustaen Turun läänin eteläistä vaalipiiriä. Hän kuoli kesken edustajakautensa ja hänen tilalleen eduskuntaan tuli SKDL:n Mauri Perkonoja. Hän oli Laitilan kunnallislautakunnan ja kunnanvaltuuston jäsenenä ja hän toimi myös Vakka-Suomen osuusliikkeen hallintoneuvoston puheenjohtajana.


title: Vihtori Metsäranta

text: Metsäranta oli naimisissa vuodesta 1910 Sesilia Lyydia Niileksen kanssa.


title: Jalmari Kulmala

text: Jalmari Konstantin Kulmala (1. maaliskuuta 1899 Tammela – 7. toukokuuta 1986 Salo) oli suomalainen muurari ja Suomen Kansan Demokraattisen Liiton kansanedustaja.


title: Jalmari Kulmala

text: Kulmalan vanhemmat olivat pienviljelijä Kaarle Kulmala ja Serafia Enqvist. Hän kävi kansakoulun ja oli muurarina Kuusjoella 1920–1924, sitten radanrakennustöissä Kanadassa 1924–1930 sekä viimeksi muurarina Salossa 1930–1964. Kulmala oli vangittuna poliittisista syistä 1918, 1931–1933 ja 1939–1944.


title: Jalmari Kulmala

text: Kulmala oli kansanedustajana 1945–1948 edustaen Turun läänin eteläistä vaalipiiriä. Hän oli presidentin valitsijamiehenä vuosien 1956 ja 1962 presidentinvaaleissa. Kulmala oli Salon kauppalan- ja kaupunginhallituksen jäsenenä ja hän toimi myös Salon kauppalanvaltuuston ja kaupunginvaltuuston varapuheenjohtajana.


title: Jalmari Kulmala

text: Kulmala oli naimisissa vuosina 1921–1949 Hilma Maria Saarnion kanssa ja vuodesta 1951 Elsa Sofia Johanssonin (ent. Louhosto) kanssa.


title: Breiðablik UBK

text: Breiðablik UBK on urheiluseura Islannin Kópavogurin kaupungista. Seuralla on toimintaa yleisurheilussa, karatessa, jalkapallossa, painonnostossa, koripallossa, hiihdossa, uinnissa, taekwondossa ja shakissa. Sekä miesten että naisten jalkapalloseura pelaa korkeimmalla sarjatasolla. Sekä miesten että naisten koripalloseura pelaa toiseksi korkeimmalla sarjatasolla. Seura on Islannin suurin urheiluseura: sillä on 3 500 jäsentä, joista 1 300 on aktiivisia.


title: Breiðablik UBK

text: Seura on perustettu vuonna 1950. Seuran nimi juontuu norjalaisesta mytologiasta, jossa Breiðablik on Balderin kotipaikka. Seuran kannattajia kutsutaan nimellä "blikar", joka tarkoittaa loistavaa tai välkkyvää.


title: Breiðablik UBK

text: Miesten jalkapalloseura pelaa Islannin korkeimmalla sarjatasolla Úrvalsdeildissa. Vuonna 2010 seura voitti toistaiseksi ainoansa Islannin-mestaruuden. Toisena seura on ollut vuosina 2012 ja 2015. Islannin cupin seura on voittanut vuonna 2009. Islannin liigacupin Breiðablik on voittanut 2013 ja 2015.


title: Breiðablik UBK

text: Naisten seurajoukkue on voittanut Islannin pääsarjan kuusitoista kertaa. Islannin cupin se on voittanut kymmenen kertaa. Se on pelannut useana vuonna naisten mestarien liigassa. Parhaimmillaan se on päässyt puolivälieriin kaudella 2006-2007, jolloin se hävisi Arsenalille yhteismaalein 9–1.


title: Breiðablik UBK

text: Breiðablikin koripallojaiston ,iesten edustusjoukkue pelaa kaudella 2015–2016 Islannin toiseksi korkeimmalla sarjatasolla. Se on voittanut toiseksi korkeimman sarjatason mestaruuden viidesti (1976, 1992, 1995, 2001 ja 2008). Naisten edustusjoukkue pelaa kaudella 2015–2016 myös toiseksi korkeimmalla sarjatasolla. Islannin mestaruuden naiset ovat voittaneet kertaalleen kaudella 2004–2005. Toiseksi korkeimman sarjatason seura on voittanut 1994, 2005 ja 2014.


title: Breiðablik UBK

text: Jalkapallon ja koripallon lisäksi Breiðablikilla on toimintaa yleisurheilussa, karatessa, painonnostossa, hiihdossa, uinnissa, taekwondossa ja shakissa.


title: Mike Carman

text: Mike Carman (s. 14. huhtikuuta 1988 Apple Valley, Minnesota, Yhdysvallat) on yhdysvaltalainen jääpalloilija ja entinen ammattilaisjääkiekkoilija. Carman pelasi AHL-liigaa Lake Erie Monsters, Hershey Bears ja Wilkes-Barre/Scranton Penguins -joukkueissa. Hän oli NHL-seura Colorado Avalanchen 3. kierroksen varaus (81. varaus).


title: Mike Carman

text: Ennen ammattilasjääkiekkouraa Carman opiskeli Minnesotan yliopistossa ja pelasi neljä kautta yliopiston jääkiekkojoukkueessa Minnesota Golde Gophers NCAA Division I:ssä.


title: Mike Carman

text: Sinä aikana Carman edusti Yhdysvaltain nuorten maajoukkueita ja saavutti alle 17-vuotiaiden MM:n vuonna 2006 ja alle 20-vuotiaiden MM-pronssia 2007. Hän pelasi vielä seuraavana vuonna eli 2008 neljänneksi sijoittuneessa Yhdysvaltain joukkueessa.


title: Mike Carman

text: Maaliskuussa 2010 Carman allekirjoitti sopimuksen Colorado Avalanchen kanssa. Avalanche peluutti Carmania AHL-seurassaan Ohion Clevelandin Lake Erie Monsters. Helmikuussa 2012 Avalanche myi hänet Washington Capitals:ille. Samalla hän siirtyi pelaamaan Capitalsin AHL-seuraan Pennsylvanian Hersheyssä.


title: Mike Carman

text: Syyskuussa Carman teki try-out-sopimuksen, jolla hän siirtyi Wilkes-Barre/Scranton Penguinsiin harjoitusleirille. Pelattuaan 13 ottelua Carman sai sopimuksen AHL:ään Wilkes-Barre/Scranton-seuraan vuoden loppuun asti.


title: Mike Carman

text: Koska NHL-seurat eivät olleet kiinnostuneet hänestä kauden 2014 aikana, hän päätti uransa syksyllä 2014. Kaikkiaan Carman pelasi AHL:ssä viisi kautta kolmessa seurassa, kaikkiaan 264 runkosarjaottelua ja 19 playoff-ottelua.


title: Mike Carman

text: Carman aloitti jääpallouransa 2014. Hän pelasi ensin amerikkalaisten jääpalloilijoiden kanssa kaukalopalloa kesällä 2014 ja siirtyi sen jälkeen suurelle jäälle. Hän pelasi seuraavana kautena Yhdysvaltain jääpalloliigassa edustaen Mississippi Mojo -seuraa. Vuodesta 2015 alkaen hän on ollut mukana jääpallon MM-kisoissa Yhdysvaltain joukkueessa.


title: Marie Gudme Leth

text: Marie Christine Mathea Gudme Leth (5. lokakuuta 1895 Århus – 17. joulukuuta 1997 Fredriksberg) oli tanskalainen taidekäsityöläinen, joka tunnetaan Tanskaan kankaanpainannan edelläkävijänä. Hänen elämäntyönsä valittiin vuonna 2006 osaksi Tanskan kulttuurikaanonia.


title: Marie Gudme Leth

text: Marie Gudme Leth syntyi århusilaisen tieinsinöörin tyttäreksi. 18-vuotiaana hän muutti Kööpenhaminaan opiskelemaan naisille tarkoitettuun piirustus- ja taideteollisuuskouluun. Hän jatkoi opintoja Tanskan kuninkaallisessa taideakatemiassa. Vuodet 1921–1924 hän vietti sisarensa luona Jaavalla, jossa hän tutustui muun muassa perinteiseen batiikkitekniikkaan. Palattuaan Tanskaan Leth ryhtyi tutkimaan painolaattojen käyttöä kankaanpainannassa. Hän lähti vuonna 1930 opiskelemaan kankaanpainantaa Frankfurt-am-Mainiin Saksaan ja palasi sinne vielä 1934 opiskellakseen silkkipainatusta, jonka kehittäjä hänestä sitten tuli. Vuonna 1935 hän oli yksi puuvillakankaiden painatukseen erikoistuneen yrityksen "Dansk Kattuntrykkeri" perustajista, ja vuonna 1940 hän perusti oman suunnittelustudion. Samalla hän myös opetti kankaanpainantaa.


title: Marie Gudme Leth

text: Marie Gudme Leth palkittiin muun muassa Pariisin maailmannäyttelyssä 1937 ja Milanon triennalessa 1951. Hän kuoli 102 vuoden iässä 1997.


title: Namasteri

text: Namasteri (myös "Monasteri", ) on kylä Leningradin alueen Jaaman piirin Niisnovan kunnassa Venäjällä. Se sijaitsee Siestajoen varrella 8 kilometriä Niisnovasta etelään. Kylässä on 24 asukasta (vuonna 2010).


title: Namasteri

text: Paikalla sijainnut erämaaluostari (ven. "Jelisejeva pustyn") mainitaan Novgorodin Vatjan viidenneksen verokirjassa vuonna 1499/1500. Ruotsalaiset hävittivät sen 1600-luvulla. Vuonna 1622 luostari siirtyi Kaprion läänin käskynhaltijan Bogislaus von Rosenin omistukseen. Tarinan mukaan venäläisaikana kreivi Razumovski siirsi Namasterin puisen kirkon Kattilaan. Kirkon paikalle pystytettiin tsasouna, jossa oli luostaria kuvaava ikoni.


title: Namasteri

text: Peter von Köppenin mukaan vuonna 1848 Namasterissa asui 67 savakkoa ja 57 venäläistä. Myöhemmin se mainitaan venäläis-suomalaisena sekakylänä. Suomalaiset kuuluivat Kattilan luterilaiseen ja venäläiset ortodoksiseen seurakuntaan.


title: Namasteri

text: Kylän talonpojat olivat 1860-luvulle saakka tilanomistajien maaorjia. Myöhemmin he kuuluivat kyläkuntana Kattilan volostiin. Vuonna 1899 Namasterissa oli 139 asukasta, joista 100 oli venäläisiä, 27 suomalaisia ja 12 ”sekoittuneita”. Luterilaisia kylässä oli 32 henkeä.


title: Namasteri

text: Venäjän vallankumouksen jälkeen Namasteri muodosti aluksi oman kyläneuvostonsa. Vuodesta 1927 lähtien se kuului Vassakaran, vuodesta 1954 Paavelan ja vuodesta 1958 Niisnovan kyläneuvostoon.


title: Risto Ilmoniemi

text: Risto Ilmoniemi (s. 1. elokuuta 1954, Jyväskylä) on teknillisen fysiikan professori (2006–) ja laitoksen johtaja Aalto-yliopiston Neurotieteen ja lääketieteellisen tekniikan laitoksella. Hän on maailman johtavia magnetoenkefalografian (MEG) ja transkraniaalisen magneettistimulaation (TMS) asiantuntijoita. Professori Ilmoniemi oli akatemiaprofessori kaudella 2012–2016.


title: Paavo Leskinen

text: Paavo Leskinen (2. toukokuuta 1895 Kuopio – 5. maaliskuuta 1952 Lappeenranta) oli suomalainen maalari ja Suomen Kansan Demokraattisen Liiton kansanedustaja.


title: Paavo Leskinen

text: Leskisen vanhemmat olivat työmies Paavo Leskinen ja Vilhelmiina Mykkänen. Hän kävi kansakoulun ja oli posteljoonina Lappeenrannassa. Hän oli Suomen sisällissodan aikana Lappeenrannan postikonttorin hoitajana ja hänet tuomittiin sodan jälkeen vankilaan poliittisista syistä. Leskinen oli vangittuna poliittisista syistä eri aikoina yhteensä noin 11 vuotta. Viimeksi hän toimi Lappeenrannassa maalarina ja Kansan Työ-lehden konttorinhoitajana.